Les Perifèries del Sindicalisme. Respostes a la precarietat. Agraïments als assistents i ponents del nostre últim acte | Col·lectiu Akelharre\nLes Perifèries del Sindicalisme. Respostes a la precarietat. Agraïments als assistents i ponents del nostre últim acte\nHospeople / 31 marzo, 2017\nMoltíssimes gràcies a tot@s les que vau compartir el debat amb nosaltres, a la tarda/vespre del dissabte 25 de març..\nMoltíssimes gràcies a Janet (Prostitutas Indignadas) i a Luisa del Col·lectiu d’Extreballadores de #EULENtelemàrketing, per explicar-nos les seves experiències de lluita i autoorganització, d’una manera tan propera i humana.\nMoltes gràcies també a Vidal Aragonés, per la seva predisposició habitual i la seva actitud tan pedagògica.\nMoltes gràcies al Club Muntanyenc Hospitalet, per l’acollida i la cessió del local per a la realització de l’acte.\nMoltíssimes gràcies a Naty López Gama i a les company@s de la Paicam -Plataforma d’Afectats per l’ICAM i l’INSS-, pel fantàstic sopar solidari que ens van cuinar.\nCompartim algunes fotos de l’acte.\nEns seguim trobant a les lluites de la nostra ciutat.\nVa per tu, Sesi. #SempreSesi\n31 marzo, 2017 en Laboral/Sindical. Etiquetas:ICAM, Laboral, Lluita Popular, Sindicalisme\n← Diumenge, 2 d’Abril, 11h. Assemblea #NoMésBlocs\nDijous 8 de Juny, 19h. Trobada de veïnes, entitats i col·lectius contra el PDU Gran Via-Llobregat →


Finnmarksvidda - Viquipèdia, l'enciclopèdia lliure\nCoord.: 69° 19′ N, 23° 49′ E / 69.317°N,23.817°E / 69.317; 23.817\nAltiplà i serralada\nEntitat territorial administrativa Finnmark (Noruega)\n69° 19′ N, 23° 49′ E / 69.32°N,23.82°E / 69.32; 23.82\nFinnmarksvidda (que literalment significa altiplà de Finnmark; en idioma sami del nord es diu: Finnmárkkoduottar) és l'altiplà muntanyenc més gran de Noruega i ocupa una superfície de més de 22.000 km². Es troba a una altitud d'entre 300 i 500 metres i representa un 36% de la superfície del comtat de Finnmark. La distància d'est a oest, entre Alta i la península de Varanger, és de més de 400 km igual que la distància del nord al sud.\nAquest altiplà està al nord del cercle polar àrtic conté pinedes, torberes i llacs glacials. Està habitat pels samis i hi ha nombrosos ramats de rens.\nEl Parc nacional d'Øvre Pasvik està situat en aquest altiplà. Es va obrir el 1976 i ocupa una superfície de 1.409 km². El Parc nacional de Stabbursdalen protegeix la població de pi roig més septentrional del món.\nFinnmarksvidda té un clima continental dins el clima de Noruega amb els hiverns més freds de Noruega. La mitjana anual és de -2.4 °C i la pluviometria de només 336 litres.\nObtingut de «https://ca.wikipedia.org/w/index.php?title=Finnmarksvidda&oldid=21448501»\nLa pàgina va ser modificada per darrera vegada el 7 jul 2019 a les 19:06.


Grup d’Experimentació Plurilingüe - Col·legi Sagrada Família\nBilingual Skills Diploma (BSD)\nInici > Projecte eukairia > Grup d’Experimentació Plurilingüe\nÉs evident que la societat actual exigeix un mínim de coneixement de llengües estrangeres per tal de poder sobreviure en un context completament globalitzat i intercultural, on la relació entre persones, ja sigui per qüestions laborals o personals, s’ha convertit en el protagonista de les nostres vides.\nPer aquesta raó participem, des del curs passat, en un nou projecte anomenat GEP (Grup Experimental per al Plurilingüisme) que impulsa el Departament d’Ensenyament.\nEl seu objectiu primordial és innovar en l’ensenyament de les llengües estrangeres de forma competencial i promoure l’aprenentatge de l’anglès des del currículum de matèries no lingüístiques. Aquest aprenentatge també és conegut com la metodologia AICLE.\nCom pretén el nostre centre dur a terme aquest projecte?\nDoncs bé, la nostra fita és que els alumnes, mitjançant l’elaboració de projectes en les diferents matèries curriculars, utilitzen l’anglès com la llengua vehicular i en potencien el seu ús en el dia a dia.\nD’aquesta manera no només fomentarem l’aprenentatge de l’anglès, sinó també que els i les alumnes adopten un paper és actiu durant el procés d’ensenyament i aprenentatge i incrementen la seva motivació i autonomia.\nAmb la fi d’aconseguir una major implicació i participació en aquestes noves metodologies educatives, alguns membres de l’equip docent, tant d’educació primària com secundària, s’estan ja formant des del curs passat per continuar aplicant el GEP en les nostres aules i seguir incorporant aquest projecte educatiu, que és una experiència ben enriquidora per als i les nostres alumnes.\n20febr15:00- 16:00Colla gegantera 1rA\n20febr16:00- 17:00Colla gegantera 1rB


setembre 2019 | Sostenible\nSant Climent de Llobregat disposa de fotolinera\nL’Ajuntament de Sant Climent de Llobregat amb la col.laboració de l’Àrea Metropolitana de Barcelona ha instal.lat un punt de recàrrega solar per a vehicles elèctrics. Les fotolineres són estacions de recàrrega per al vehicle elèctric la energia prové de plaques solars, instal·lades normalment al sostre de la instal·lació. Tenen el gran avantatge que ofereixen energia verda. La fotolinera de Sant Climent té capacitat per a quatre vehicles electrics.\nLlegeix més sobre Sant Climent de Llobregat disposa de fotolinera\nEl Consell d’alcaldies ha manifestat avui que els ajuntaments del Vallès Occidental no assumiran els deutes generats per les companyies energètiques. També s’ha aprovat un acord on s’insta el govern de la Generalitat a prendre el lideratge polític en la defensa dels drets energètics, especialment dels i les ciutadanes més vulnerables, treballant de manera transversal per fer complir la llei.\nLlegeix més sobre Els ajuntaments del Vallès Occidental no assumiran els deutes generats per les companyies energètiques\nInvertir en mesures per pal·liar els efectes de l'escalfament global pot proporcionar molts més diners dels que costaria. Un informe calcula que si en la pròxima dècada s'inverteixen 1,7 bilions de dòlars per fer front a la crisi climàtica, se'n generaran 7,2 en beneficis.\nLlegeix més sobre Els beneficis econòmics d''afrontar l'escalfament global serien 4 vegades superiors als costos\nLlegeix més sobre Comença la campanya “Organitza’t amb l’orgànica! del cubell al contenidor” a Sant Adrià de Besòs\nLlegeix més sobre Horaris i sancions: el reglament que limita els vehicles més contaminants a Barcelona\nEn 2018 un mínim de 351 morts s’atribueixen a persones que van morir per un excés de partícules PM2,5 a la ciutat de Barcelona, un 424 morts a l’any, de mitjana des del 2010. Un nou estudi de l'Agència de Salut Pública de Barcelona indica que aquest impacte en la salut es deu a l’exposició crònica als nivells habituals de contaminació atmosfèrica derivats del trànsit. Els resultats apunten, per tant, que cal una gestió restrictiva, amb mesures permanents, per tal de millorar la qualitat de l’aire i protegir la salut de les persones que hi viuen.\nLlegeix més sobre Reduir els nivells de contaminació atmosfèrica a Barcelona evitaria més de 400 morts a l’any\nLlegeix més sobre Izaskun Martí: “La ciutadania ha entès que naturalitzar no és descuidar els espais verds”\nLlegeix més sobre Adela Martínez: “Els terrats de Barcelona es poden convertir en 100 hectàrees cultivables”\nEl personal de la Diputació de Barcelona torna a "Agafar la bici"\nLa Diputació de Barcelona organitza la 3a edició de l'activitat Agafa la bici, prevista per al dijous 19 de setembre, l'objectiu de la qual és promoure l'ús de la bicicleta en els desplaçaments a la feina. L'activitat, que és ja una cita anual, convida a utilitzar aquest mitjà de transport sostenible en els desplaçaments laborals com a alternativa al vehicle privat o corporatiu.\nLlegeix més sobre El personal de la Diputació de Barcelona torna a "Agafar la bici"\nLa Via Laietana de Barcelona estarà tallada al trànsit el Dia sense Cotxes\nEl 22 de setembre és el Dia Internacional sense Cotxes, i Barcelona ho celebrarà a la via Laietana amb la proposta "La Mercè respira". Durant tot el dia, d'11.00 a 20.00 hores, la via Laietana estarà tallada al trànsit i s'omplirà de vida, amb activitats per a tots els públics, un ‘speaker's corner’ i molts reptes i sorpreses per mostrar com és una ciutat de vianants. Una altra de les accions destacades de la Setmana Europea de la Mobilitat és el Park(ing) Day, que se celebra el dia 20 de setembre, a més d’un centenar d’aparcaments per substituir els cotxes per usos ben diversos.\nLlegeix més sobre La Via Laietana de Barcelona estarà tallada al trànsit el Dia sense Cotxes


El Síndic de Greuges, Rafael Ribó, ha defensat el dret a vaga dels examinadors de trànsit de Catalunya, ha alertat que hi ha "un problema estructural d'insuficiència de plantilla", i ha iniciat una investigació sobre la situació actual.\nEn un comunicat aquest dimarts, el Síndic ha explicat que supervisa d'ofici l'actuació de l'Administració per garantir tant el dret dels treballadors com el dels alumnes i professors d'autoescola, i ha traslladat el cas al Defensor del Poble espanyol.\nRibó ha subratllat que cal normalitzar l'accés dels aspirants a les proves pràctiques per treure el carnet, davant els greuges actuals.\nEl Síndic ha demanat informació al Delegat del Govern a Catalunya, Enric Millo ia la Direcció General de Trànsit (DGT), a la qual ha preguntat pels motius de la manca d'acord i les mesures previstes per minimitzar les repercussions de la vaga indefinida convocada per al proper 4 de setembre.\nTambé ha sol·licitat dades comparades amb altres comunitats autònomes sobre el nombre d'examinadors i les ràtios i quotes existents.\nArran d'una queixa per la manca d'examinadors a la província de Tarragona i l'existència d'una quota màxima de sis alumnes per professor i convocatòria, ha destacat que pot tractar-se d'un problema estructural i que, segons la queixa concreta, porta als alumnes catalans a haver de registrar-se en autoescoles de municipis veïns d'Aragó o Castelló.\nEls motius de la vaga són la demanda d'augment salarial i la millora de les condicions laborals, que es veuen afectades sobretot pel dèficit en el nombre de funcionaris examinadors, i des de l'inici de la vaga al juny s'han suspès 80.000 proves pràctiques .


JOC NET ESPORT AMB ARIADNA JANÉ CATALÀJoc Net Esport | Joc Net Esport\nJOC NET ESPORT AMB ARIADNA JANÉ CATALÀ\n26 marzo, 2014 · de Isidrefaga\t· en Entrevistes.\t·\nAriadna Jané Català\nÀrbitre primera d’escola i jugadora de bàsquet\nQue és per a tu el joc net?\nPrimer de tot, parlarem de joc net abastant tota mena d’esport ja siguin col·lectius o individuals.\nCom a jugadora de bàsquet, he tingut el plaer d’observar moltíssims comportaments al llarg d’aquests 15 anys rondant per les pistes. Alguns de molt bons, altres de no tant, i altres pèssims. Com a àrbitre adquireixes un altre tipus de experiència també molt útil per donar-te’n comte de aspectes al teu voltant que abans no valoraves de la mateixa manera. Per sort, tants anys introduïda en el món del bàsquet m’han fet aprendre moltíssimes coses i actituds. I aquí, es quan responc a la pregunta. Sota el meu parer, un joc net, es sinònim a un bon joc. Que significa doncs fer un bon joc, o tenir un joc net per les pistes? Senzillament és poder gaudir del esport que cadascú realitza de la manera mes gratificant, amb competitivitat, respectant les normes vigents que s’estableixen en el reglaments per a cada esport, aprendre’n lo màxim possible, ja sigui en tema tècnic o físic com a educatiu, i sobretot mantenir un respecte.\nUn bon joc es el que parteix de ser net. I les principals persones en inculcar aquest terme han de ser els propis familiars i entrenadors, des de ben petits. L’educació que reben es primordial per a contribuir-hi; educar-los a tenir respecte cap als altres jugadors contrincants, respecte cap als entrenadors, respecte cap al àrbitre i respecte cap als seus propis companys d’equip. Es un factor que ells mateixos solen saltar-se de costum en el seu comportament a les graderies i els que provoquen majoritàriament que el joc net es vegi afectat. Els nens solen copiar de manera instintiva tot els actes o paraules que els pares reflecteixen davant d’ells i no en son conscients.\nUn cop dit això, les següents bases d’un joc net es aprendre a guanyar amb humilitat i saber perdre amb orgull. Son aspectes que tant familiars com entrenadors també han d’ensenyar als seus fills per tal de fer-los gaudir.\nCreus que en l’esport hi ha joc net?\nCrec que en l’esport hi ha de tot. Hi ha joc net, el qual es fantàstic poder observar-lo o poder jugar en ell. Hi ha joc que es brut i obliden la part mes important de practicar esport, que es gaudir-lo. Aquí, es quan s’està més pendent de que m’ha fet un, que m’ha dit l’altre, ara li torno per aquí, ara veuràs per allà, i obliden lo mes important, que es JUGAR i GAUDIR amb el que estas fent. I quin es el problema? Que a causa d’una mala educació, que provoca un joc brut i ridícul de practicar, es fomenta poc a poc al esport arreu de tot Catalunya, des de ben petits fins a adults, des de clubs o identitats on realitzen actes que fonamenten aquest mal joc. I el problema encara mes greu d’això? Que no sabran la sensació de jugar un partit tan sanament, que la importància d’haver perdut o guanyat es mínima, on el que mes t’importa es com has gaudit jugant amb el que mes t’agrada fer.\nCom a àrbitre, penso que en el equips o en els clubs es reflecteix moltíssim en l’estil de joc segons l’educació que se’ls i dona. Per posar un exemple, si un jugador s’emporta per davant el seu adversari i s’ha fet mínim mal possible, ja sigui sense voler o volent, l’obligació del seu entrenador es obligar que aquest nen vagi a donar-li la ma i a demanar-li disculpes, o a interessar-se per el mal que li hagi pogut causar. I a mesura que vagin creixent, aquest valors aniran preexistint, i fomentarà un joc net en l’esport.\nCanviaries alguna cosa per millorar el joc net?\nSi, i tant que en canviaria de coses. Primer de tot, fer xerrades a pares i familiars, fer-los entendre que ells son els principals causant de que els seus fills es comportin d’una manera o de l’altre. Saber motivar-los, fer-los entendre que una bona actitud seva a la grada, o després del partit, incrementarà que el seu fill gaudeixi del esport.\nTambé faria xerrades a entrenadors, a ajudants, perquè tot i que els familiars siguin gran part els responsables, l’esport es un àmbit també educatiu i aquests han de saber com dominar o com dur a terme les seves funcions.\nFinalment, obligaria a que els clubs de tot tipus d’esport s’impliquessin més en aquest tema i sobretot, realitzar actes o tenir aspectes que augmenti a millorar el joc net.\nQue t’ha mogut a ser àrbitre de bàsquet?\nUn punt que va fer que m’hi volgués dedicar, va ser una col.legiada que m’arbitrava quan jugava a Preferent a territori Barceloní. Vaig enamorar-me’n d’aquella única noia que m’arbitrava en partits importants, la qual ho feia de meravella.\nPerò no crec que hi hagi una causa exacte, crec que per dedicar-t’hi ha d’agradar-te des de que ho proves. Potser, hagués estat un any exercint com a col.legiada i me’n hagués donat comte que no era com em pensava, o que no era lo meu. Un cop ho proves, i veus que t’agrada ensenyar als nens, explicar que han de fer i que no. Educar-los ja que com a àrbitre has de fer un paper molt important en aquest aspecte. Molta gent els hi tira enrere els insults que poden rebre o les critiques cap a ells. Però res es de gran importància, les critiques me les prenc constructives, dels insults me’n ric, i lo millor de tot es comportar-me i fer tot allò que com a jugadora m’agradava que em fessin. Es el que més m’agrada d’aquest ofici, aprendre’n dia rere dia coses noves i intentar fomentar un bon joc en les pistes.\nTROBADA JUNIOR TOUCH AMB EL RUGBY TARRAGONA →


El comú limita a 300 corredors la OTSO Travessa d'Encamp\n4 min. Encamp 13/07/2020 13:43\n651x366 Foto de família de la presentació de la OTSO Travessa d'Encamp / E.C. Foto de família de la presentació de la OTSO Travessa d'Encamp / E.C.\nLa OTSO Travessa d’Encamp no només serà especial per obrir la temporada de curses de muntanya d’estiu a Andorra, sinó també perquè, per primera vegada, una competició d’aquestes característiques es posarà a prova per vèncer la Covid-19. Durant la presentació de la 37a edició de la cursa, els organitzadors han explicat que s’ha limitat la participació de corredors a 300 persones, malgrat que gairebé un centenar d’interessats van intentar inscriure’s després de tancar-se el registre. “Per una qüestió de seguretat i prevenció es va decidir posar un topall d’inscripcions”, ha recalcat el conseller de Joventut i Esports, Xavier Fernández. Tot i que la normativa preveia que hi podien participar fins a 400 persones, “s’ha tingut en compte la presència de les famílies i els assistents de la cursa”, ha afegit Fernández. Val a dir que el 54% dels participants són residents al país i un 45% dels inscrits vindran de fora del Principat.\nCom la travessa serà un dels primers esdeveniments esportius del país després del confinament, es prendran totes les mesures sanitàries implantades pel Govern. “L’ús de la mascareta serà obligatori quan els corredors estiguin a les zones comunes. Segons ha explicat el director tècnic de la Federació Andorrana de Muntanyisme, Carlo Ferrari, “després de parlar-ho molt, ja que és un tema sensible tant per als esportistes com al personal sanitari, s’ha decidit que els participants sortiran de manera individual per evitar aglomeracions”. En aquest sentit, ha detallat que “les sortides es faran cada 20 segons. Com a molt tard el divendres, publicarem l’horari de sortida dels participants. Intentarem ser justos amb els corredors professionals per evitar greuges i dins d’aquest grup farem un sorteig per definir els temps de sortida de cadascú”. Ferrari ha explicat que s’ha descartat fer sortides en grups de 10 corredors, “per evitar que haguessin de dur la mascareta a l’inici de la cursa”. Les diferents categories de les curses començaran a les 8.30h del diumenge 19 de juliol i s’iniciaran de manera esglaonada. Entre d’altres mesures sanitàries que ha detallat la responsable d’OTSO, Liliana Ochoa, es troba la de donar els plàtans sense pelar i les barretes energètiques sense obrir per evitar el contacte, i ha recordat que en els punts d’avituallament, “els corredors també hauran d’anar amb la mascareta”.\nFamiliars i assistents podran seguir part del recorregut, que els corredors professionals esperen fer en dues hores i mitja, des del punt entremig del Funicamp. A més, hi haurà repartits tres punts de la Creu Roja Andorrana per si és necessària l’assistència d’algun participant. A la plaça dels Arínsols hi haurà el ‘Village’ obert des de dissabte a la tarda amb un concert de Els Pali, una ‘Pasta party’, així com parades d’empreses de material esportiu. La cursa també té una vessant solidària i cada euro de la inscripció es donarà a Unicef Andorra.\nPer la seva banda, els corredors professionals que apadrinen la OTSO Travessa d’Encamp, Sabrina Solana i Pau Capell, han destacat la diversitat del recorregut d’enguany, que no són els originals i es poden consultar a la web del comú encampadà. “Has de ser un esportista molt polivalent per enfrontar-te a la cursa d’aquest 2020. Ha estat un any atípic i tots estem una mica a l’expectativa de veure en quin estat de forma estem”, ha dit Solana. Capell ha manifestat la seva voluntat de “gaudir de la muntanya i començar la nova temporada amb bon peu.\nDes del comú admeten que donada la situació s’havien plantejar fer la cursa al setembre o l’octubre, però finalment la contenció de la pandèmia al Principat ha fet possible celebrar-la al juliol. Amb la travessa, Encamp reactivaria les activitats esportives que celebren el títol de Vila Europea de l’Esport 2020.


Orenetes: pros i contres | Sils, com més serem més riurem\nPros… i contres\nFotos del carrer Campanar, juny 2008. © Sils, com més serem més riurem\nClica imatge superior: Projecte Orenetes\nXerrada sobre el projecte:\n“Casa d’orenetes, molta sort i amoretes”\nXERRADA SOBRE EL PROJECTE ORENETES\nSi t’agraden les orenetes.\nSi tens orenetes a casa o en voldries tenir.\nSi et ve de gust conèixer el món de les orenetes.\nSi vols participar d’un projecte a nivell de Catalunya…\nTant si ets tu sol, com en família, com en grup o esplai…\nVine a la xerrada que farem a la Sala polivalent del Centre Cívic, el proper dia 6 de juny a les 19h.\nI us obsequiarem amb un niu artificial per a casa vostra.\nFont: La Veu de Sils, 2 juny\n« Vallcanera, actualitat Llotja de Sils 2008 »\nCategories : Natura, Política local\nBoikot (09:42:57) :\nAra entenc aixó de les orenetes. ICV boicoteja la marxa lenta de l’ampa organitzant el repartiment de nius d’orenetes a la mateixa hora.\nQue pagui el Nogué!\nLNC (11:33:22) :\nAra entenc perquè l’Ajuntament dóna suport a aquest acte de les orenetes.\nNeus (13:35:10) :\nEl transporte escolar que lo paguen los padres, que para irse se fiestas si que tienen dinero.\nEsto es lo que dice una de Sils, de los IDS=PSC, que tiene mucho dinero\nLCR (15:12:34) :\nTinc la solució: que el Miralles posi una paradeta de nius d’orenetes a la porta del bar del centre cívic, a les 7 de la tarda, i que la rua de la marxa lenta passi per davant de la paradeta camí de Santa Coloma, aixins el Miralles matarà dos ocells d’un tret …\nEl transport que el pagui l’equip de govern IDS, que té la culpa de tot plegat!\nAMPASILS (02:17:18) :\nDispenseu per l’error, però aquesta marxa va quedar desconvocada per problemes amb els permisos que han de donar des de Governació. No es volia tenir problemes amb els Mossos d’esquadra i similars.\nAra sí, hi ha nova convocatòria de mobilitzacions per tres dies seguits i amb la seguretat de ser sentits: amb el delegat territorial a Caldes, amb la marxa lenta des de Vidreres i a Girona. Trobareu informació al bloc de l’AMPA.\nAhir també, es va tenir l’oportunitat de donar una carta en ma al President de la Generalitat i una còpia del comunicat de premsa amb les reclamacions de les famílies perquè va anar de visita a Santa Coloma. En quan es va saber es va redactar i se li va donar. No es pot desaprofitar cap oportunitat!\nUs esperem amb les botzines i els xiulets, els cotxes i tothom que hi pugui assistir. Els horaris són a mitja tarda per tal que un nombre més gran de gent s’ho pugui muntar per assistir-hi..\nLNC (04:27:31) :\nDos dubtes AMPA..\nprimer: la carta al Montilla era en català, es que li costa una mica…?\ndos: No li heu donat cap carta a la parelleta (Nogué Cot) dels 36.000 € en e mesos ?¿?\nLNC (04:29:24) :\nPe cert, m’ha comentat una onereta que la xerrada de la Clara ha estat fantàstica i necesssita de tots per aquest projecte.\nUs convido a participar !!!\nLCR (10:12:54) :\nOcupeu-vos que Francisco Anoro, Antonio Tello i Alberto Miralles passin pel registre civil a fer canvi de nom abans de crear el tripartit de Sils, “catalanista i de progrés”. Han de dur el dni i el llibre de família i tenir-ne ganes. N’Alberto que no es preocupi que a Vallcanera el votaran igual, si es diu Albert.\ncarlos (20:22:43) :\nLCR tienes mucha razon en Vallcanera y las Comas donde hay 900 votos seguro que para las proximas elecciones municipales el Albert Miralles.\nsacara 700 votos IDS=PSC 80 votos tiempo al tiempo, porque el tiempo pone a cada uno en su sitio y a tu grupo le queda poco para que lo pongan.\nPETONS PARA TODOS LOS DE IDS=PSC DE SILS\nLNC (10:32:40) :\nTonant al tema de les orenetes:\nCrec que la brutícia de la foto, s’evita netejant, almenys un cop a la setmana la vorera. O no sigui que aquestes orenetes del carrer Campanat hagin menjat insectes que van estar voltant pel dinar dels avis que va organitzar IdS 😉 amb la qual cosa el problema és només temporal i no per manca d’higiene.\nEn qualsevol cas, em sembla que aquesta iniciativa té moltes més avantatges que inconvenients.\ncarlos (17:52:53) :\nUn altre Pera. tienes mucha razon en Vallcanera y las Comas donde hay 900 votos seguro que para las proximas elecciones municipales el Albert Miralles.\nLCR (18:15:42) :\nEstà clar que la culpa de l’acumulació d’excrements és més de la brigada municipal que no dels innocents ocells. Nogué ordena neteja i, amb el Personal Computer que diuen que t’has comprat per l’alcaldia, fes un cartell anunciant “atenció als nius …” o redacta un ban posant ordre al tema.\nLCR (18:24:57) :\nICV 700 vots deu voler dir majoria absoluta. O sigui Sils per governat per Vallcanera. I els silencs de tota la vida murmurant allò de hostes vingueren que de casa ens tragueren. Toqueu fusta.\nUn altre Pera (21:48:23) :\nMai tindràs poder a sils . No volem aguilots disfresats d’ovella. O mes ben dit , de dimoni ( recordes el carnaval 9)\nLNC (22:09:57) :\nPer què vol IdS que s’anomeni advocat el proper ple ?¿? 🙂 🙂 🙂\nTornat al tema de les orenetes m’arriben més felicitacions per la Clara per la seva exposició excel.lent a la xerrada al centre cívic.


Europa marca la setmana del Barça d’handbol - FC Barcelona\nHomeSeccionsHandbolPrimer EquipNotíciesEuropa marca la setmana del Barça d’handbol\nEuropa marca la setmana del Barça d’handbol\nEl sorteig de quarts de final de la VELUX EHF Champions League i la convocatòria per seleccions, eixos d’atenció de l’handbol blaugrana\nEls blaugranes esperen rival a Europa./FOTO:Víctor Salgado-FCB\nDimarts a les 12.15 h l’handbol blaugrana estarà atent per saber quin és el seu rival a quarts de la Champions. Els blaugranes viuran al Palau Blaugrana el desenvolupament del sorteig que tindrà lloc a Viena. Però no hi seran tots els jugadors, ja que alguns estan amb les seleccions per disputar diversos partits.\nQuin serà el rival a quarts?\nEl Flensburg d’Alemanya, el Metalurg de Macedònia, el PSG de França i el guanyador de l’eliminatòria entre el Kielce i el Rhein Neckar Lowen, que juguen dilluns a la nit el partit de tornada amb un avantatge dels polonesos de quatre gols, serien els possibles rivals dels blaugranes a l’eliminatòria que dóna pas a la Final a Quatre de Colònia.\nEl Flensburg va superar el Celje a vuitens; el PSG es va desfer del Gorenje Velenje, i el Metalurg va eliminar el KIF Kolding danès. L’anada de l’eliminatòria de quarts seria fora del Palau entre els dies 16 i 20 d’abril i la tornada al Palau Blaugrana serà entre el 23 i el 27 del mateix mes.\nDels vuit equips que s’han classificat per als quarts, cal destacar que els quatre equips que formaven el Grup C -el Barça, el PSG, el Metalurg i el Vardar-, grup del qual el Barça d’handbol va finalitzar primer, són equips de quarts de final de la VELUX EHF Champions League.\nAquesta setmana la competició estatal i l’europea s’aturen per donar pas a les seleccions. Diversos compromisos de caràcter preparatori fan que Xavi Pascual no pugui disposar de diversos jugadors.\nSorhaindo i Karabatic marxen amb França per jugar una nova edició de la Golden League. Stranovsky ha viatjat a Eslovàquia malgrat les molèsties que té a l’adductor de la cama dreta, i Viran Morros i Siarhei Rutenka disputaran partits amistosos.\nJesper Noddesbo també serà fora aquesta setmana per partits de seleccions.\nEl Juvenil campió de Catalunya\nL’equip juvenil del FC Barcelona d’handbol es va proclamar campió de Catalunya de la seva categoria en superar a la final l’UE Sarrià per 25 a 23, al TOP 4 jugat a Sant Vicenç dels Horts.\nA les semifinals, els nois entrenats per Llorenç Rueda van superar el BM Granollers per 33 a 22. Als nois del Juvenil els queda superar la fase de sector per accedir al campionat estatal de la categoria.\nUna setmana clau per a la Lliga\nPascual: “Necessitarem el Palau a rebentar”\nRhein Neckar Lowen, rival a quarts de Champions


59 equips en 7 categories participen en el XVé Campionat d’Hivern de Raspall de la Mancomunitat\nHi participaran 11 pobles de la Vall d’Albaida, 4 de la Costera, 4 del Comtat i un de la Ribera Alta.\nEste cap de setmana s’inicia el XVé Campionat d’Hivern de Raspall de la Mancomunitat amb la lligueta prèvia a les eliminatòries. Seran un total de 59 equips en les set categories -primera, tercera, quarta, cadets, infantils, alevins i benjamins- de la Vall d’Albaida, el Comtat, la Costera i la Ribera Alta, que\nparticipa amb l’equip d’Alcàntera en cadets. La Vall d’Albaida comptarà amb representants d’Albaida, Quatretonda, Otos, Benicolet, Ontinyent, Aielo de Malferit i Benigànim. Per la Costera participen Llocnou d’En Fenollet, el Genovés, Moixent i Canals. Finalment, el Comtat comptarà amb equips de l’Alqueria d’Asnar, Cocentaina i Muro.\nL’any passat van guanyar Llocnou d’En Fenollet en primera, Quatretonda en segona, Cocentaina en tercera i Benicolet en quarta. En cadets, el triomf va ser per a Aielo de Malferit; Genovés i Moixent es van endur el d’alevins A i B; Alcàntera es va imposar en infantils A, l’Alqueria d’Asnar en els B i Genovés en benjamins. Enguany, les categories més concorregudes seran la de tercera, amb 14 equips i quarta i\nifantils amb 10. Els cadets compten amb huit equips en lliça, els alevins amb set, els benjamins en són sis i la categoria absoluta se la disputaran entre quatre equips.\nLes partides es juguen a sis jocs en trinquet i huit al carrer, excepte en benjamins, a 5 jocs, i infantils, a sis. Igualment, es juguen amb falta al carrer i sense ella als trinquets segons les normes de la Federació de Pilota Valenciana en la seua modalitat de raspall. Els guanyadors s’emporten 3 punts, excepte si el rival ha aconseguit 4 jocs en trinquet o 6 jocs al carrer quan l’equip perdedor suma 1 punt i el guanyador en puntua 2. En alevins i benjamins el guanyador s’emporta 3 punts i cap el perdedor.\nPublicado en Comarcal 28 / 09 / 2017


Un policia es trenca la cama fent la traveta a un immigrant a Ceuta\nBarcelonaUn policia es va trencar la tíbia i el peroné mentre intentava frenar, fent-los la traveta, alguns dels 187 immigrants que aquest dilluns van creuar la frontera entre el Marroc i Ceuta pel pas del Tarajal, tal com es pot veure en el vídeo del moment difós a les xarxes socials.\nEl grup d'immigrants va aconseguir sorprendre la Guàrdia Civil, que va assegurar que només es recorda una allau tan gran d'immigrants al pas fronterer del Tarajal fa més de deu anys. És per això que gran part dels efectius estaven ubicats en un espai del perímetre fronterer, per on normalment els immigrants proven d'entrar i on tenien informació que apuntava que podia produir-se un assalt.\nLa Creu Roja va informar que havia atès quatre dels immigrants, d'origen subsaharià, al servei d'urgències de l'Hospital Universitari de Ceutes per ferides de diversa consideració. Per part seva, el delegat del govern a Ceuta, Nicolás Fernández, va destacar "l'actitud violenta dels immigrants", que havien "envestit els agents", i va informar que dos agents del Cos Nacional de Policia havien resultat ferits. Però el vídeo que s'ha difós en les últimes hores a través de Twitter mostra que el policia es va trencar la cama després de donar cops de peu als immigrants.


Demana l'idCAT al CTC i podràs fer online la declaració de la renda i molts altres tràmits - Notícies de l'Ajuntament de la Vila de Masquefa\nL’Ajuntament de Masquefa recorda que podeu sol·licitar o renovar el certificat digital idCAT al Centre Tecnològic Comunitari (avinguda Catalunya, 60). Amb l’idCAT es poden fer nombrosos tràmits i gestions online davant les administracions amb tota la seguretat jurídica i tècnica, entre aquests la declaració de la renda.\nPodeu demanar l’idCAT mitjançant la pàgina web www.idcat.net. Després, veniu al CTC amb el formulari i una fotocòpia compulsada del DNI i us validarem la sol·licitud. L’horari d’atenció és dimarts i dimecres, de 10 del matí a 1 del migdia, i de 5 a 8 de la tarda. Al CTC també us podem compulsar la fotocòpia del DNI.\nL’idCAT és la identitat digital dels ciutadans, un identificador digital que assegura la integritat i la confidencialitat de les transaccions electròniques.\nCom fer la declaració de la renda amb l’idCAT\nEls posseïdors de l’idCAT tenen de termini per a sol·licitar l’esborrany de la declaració i confirmar-lo fins al 27 de juny si és a ingressar, o el 2 de juliol si és a retornar. Aquesta gestió la podeu fer directament des del web de l’Agència Tributària amb el vostre certificat idCAT.\nPer la seva banda, el termini per presentar la declaració comença el 3 de maig i finalitza el 27 de juny si és a ingressar, o el 2 de juliol si és a retornar.\n-Descarregar el programa PADRE des del web de l’Agència Tributària\n-Un cop instal·lat, usar l’idCAT per descarregar les vostres dades personals, fiscals i cadastrals de forma ràpida i segura.\n-Revisar les dades i completar aquells elements que no s’emplenen automàticament, com poden ser les deduccions per compra de vivenda habitual o plans de pensions.\n-Enviar la declaració fent servir el certificat per identificar-vos i signar-la. I tot això amb l’idCAT.\nEn la majoria de casos, si ja coneixeu el programa PADRE, només trigareu uns minuts a fer la declaració i, si el resultat és a retornar, rebreu el pagament en un termini molt més breu que aquells ciutadans que la facin pels canals tradicionals.\nAltres tràmits amb l’idCAT\nA part de la declaració de la renda podeu fer 11.400 gestions on line més en les 858 administracions públiques que posen a disposició dels ciutadans tràmits telemàtics mitjançant les seves pàgines web. Podeu consultar-los tots a www.catcert.cat/usos.\nAl canal Youtube d’idCAT, disponible a l’enllaç http://www.youtube.com/user/idcatvideo, podeu veure vídeos dels usos més habituals de l’idCAT.


Treball en equip a l’escola de Raimat\nEl treball en equip ha centrat el discurs sobre els valors de l’esport que han ofert aquesta tarda Raúl Fuster, Carlos Barreda i Javier Rami, jugadors del Lleida Esportiu, a l’Escola Josep Mañé i Gavaldà de Raimat, un col·legi rural on diversos cursos s’agrupen en una mateixa classe. Així, davant de tots els alumnes del centre, prop d’una quarantena, d’entre P-3 i sisè de primària, els futbolistes han destacat que totes les persones desenvolupen un paper important quan formen part d’un col·lectiu.\nD’aquesta manera, comparant les situacions que es donen entre un vestidor i l’aula, Fuster ha recalcat que “tothom s’ha de sentir a gust”, a través d’una relació basada en “el respecte”. Per la seva part, Barreda ha subratllat que “cal ajudar els amics quan tenen un problema” recorrent a “l’esforç i la comprensió”, mentre que Rami, incorporat durant el mercat d’hivern al club, ha apuntat la rellevància d’”acollir i integrar un nou company”, per tal que “se senti identificat al nou lloc des de la seva arribada”.\nAcompanyats per Gerard Albadalejo, entrenador del conjunt filial blau, i per Ramon Folguera, responsable de l’Àrea Sports Events, els dos laterals i el centrecampista, així mateix, han respòs a les preguntes formulades pels nens i les nenes, a banda de dedicar-los autògrafs com a record de la seva visita. Els xiquets i xiquetes presents a la xerrada assistiran al partit que el bloc de la Terra Ferma disputarà el cap de setmana del 21 i 22 de febrer al Camp d’Esports enfront el Badalona.


Tarragona acull divendres la jornada "Esport i Valors" — Ajuntament de Tarragona\nEsteu aquí: Inici › Esports › Notícies › Notícies 2017 › Tarragona acull divendres la jornada "Esport i Valors"\nTarragona acull divendres la jornada "Esport i Valors"\nHi prendran part, entre d’altres, medallistes olímpics com Joel González, Jordi Arrese, Marcos Blanquiño i Gerard Descarrega.\nRemarcar la importància dels valors que acompanyen la pràctica esportiva. Aquest és un dels objectius de la jornada "Esport i valors" que la Delegació de Tarragona del Col·legi Oficial de Psicologia de Catalunya organitza aquest divendres, amb la col·laboració de Ajuntament de Tarragona i els Jocs Mediterranis Tarragona 2018. La jornada s'ha presentat públicament aquest dimarts en roda de premsa.\nEls medallistes olímpics i paralímpics Joel González, Jordi Arrese, Marcos Blanquiño i Gerard Descarrega seran alguns dels ponents que prendran part en aquesta jornada, que es desenvoluparà durant tot el dia a la Sala d'Actes del Campus Catalunya de la Universitat Rovira i Virgili.\nDurant tot el dia s'encadenaran conferències i taules rodones de temàtiques diverses, com valors i rendiment esportiu, esport i formació de futur, el dopatge en l'esport i família i valors en la pràctica esportiva.\nLa jornada comptarà amb la presentació de l'alcalde de Tarragona, Josep Fèlix Ballesteros, el secretari general de l'Esport de la Generalitat de Catalunya, Gerard Figueras, i el president de la Delegació de Tarragona del Col·legi Oficial de Psicologia de Catalunya, Jaume Descarrega.\nL'assistència a la jornada és gratuïta però es requereix inscripció prèvia, que es pot formalitzar a la pàgina web del COPC.


L'Associació d'Infermeria i Vacunes considera "inviable" l'extracció d'una setena dosi en una vacunació massiva - À Punt\nL'Associació d'Infermeria i Vacunes considera "inviable" l'extracció d'una setena dosi en una vacunació massiva\nEl col·lectiu afirma, a més, que la infermera que procedeix a l'extracció i administració d'una setena dosi "no té cap suport legal ni administratiu".\nUna infermera posa una vacuna en una imatge d'arxiu / À Punt NTC\n18 de febrer 2021 - 12:27\nDavant diverses informacions aparegudes sobre la possibilitat d'extraure una setena dosi de la vacuna de Pfizer-BioNtech i una onzena dosi de les vacunes de Moderna i d'AstraZeneca, l'Associació Nacional d'Infermeria i Vacunes considera que en una vacunació massiva, en la qual intervenen milers d'infermeres, "és totalment impossible aconseguir això en tots els casos".\nSegons afirmen, teòricament i matemàticament "seria possible" l'extracció de set dosis utilitzant els materials adequats i amb una destresa que només s'aconsegueix amb un bon entrenament. "Quan ha sigut realitzada en condicions experimentals ideals, on només intervenen una o dues infermeres en totes aquestes condicions ideals (temps, entrenament i materials adequats), sí que és possible aconseguir-ho". No obstant això, en situacions reals, "això és impossible garantir-ho en el cent per cent dels casos".\nEn les fitxes tècniques de les vacunes de coronavirus, segons expliquen, s'indica que la vacuna de Pfizer-BioNtech conté 6 dosis de 0,3 ml, i les vacunes de Moderna i d'AstraZeneca, 10 dosis de 0,5 ml.\nEl col·lectiu afirma, a més, que la infermera que procedeix a l'extracció i administració d'una setena dosi "no té cap suport legal ni administratiu", per la qual cosa en cas que sorgira qualsevol problema derivat d'aquesta acció, "es podria trobar sense el suport de l'administració sanitària per a la qual treballa".\nPer tant, des de l'Associació Nacional d'Infermeria i Vacunes desaconsellen aquesta pràctica, a l'espera d'instruccions específiques dirigides als professionals d'infermeria, per part de les administracions competents. A més posen de manifest que en una vacunació d'aquestes característiques, "suposa un risc elevat el fet d’intentar dur a terme aquesta pràctica pel risc de no obtindre la dosi adequada de 0,3 ml. en tots els casos".


Els vuit finalistes de la tercera edició del premi Vanguardia de la Ciència – La Llar\nLa meravella de les cèl · lules mare embrionàries\nLuciano di Croce (Centre de Regulació Genòmica-Icrea)\nLluís Morey (Centre de Regulació Genòmica)\nCom ho fan les cèl · lules d’un embrió per poder convertir-se en qualsevol dels múltiples tipus de cèl · lules del cos humà ? I com ho fan les cèl · lules d’una persona adulta, que tenen el mateix ADN que les de l’embrió, per mantenir-se fidels a un teixit, de manera que les cèl · lules de la pell, per exemple, no es converteixin en cèl · lules de fetge o de nou en embrionàries? La resposta, segons han demostrat Di Croce i Morey, està en un grup de proteïnes anomenades Polycomb. Després d’un any i mig d’investigació, Di Croce i Morey han descrit amb detall quines d’aquestes proteïnes estan actives en la vida embrionària i quins s’activen a edats posteriors. La investigació obre la via a desenvolupar teràpies de medicina regenerativa (basades en convertir cèl · lules com les embrionàries en adultes), així com nous tractaments contra el càncer (malaltia en què cèl · lules adultes tornen a comportar-se com embrionàries).\nRoderic Guigó i Sarah Djebali (Centre de Regulació Genòmica-Universitat Pompeu Fabra)\nLa porta d’entrada del VIH al cos\nJavier Martínez-Picat (IrsiCaixa-Icrea)\nNúria Izquierdo-Useros (IrsiCaixa)\nEl virus de la sida (VIH) causa immunodeficiència perquè destrueix els limfòcits T4, un tipus de cèl · lules immunitàries que ens defensen d’ les infeccions. Per arribar als limfòcits T4, el virus utilitza com a vehicle altre tipus de cèl · lules immunitàries anomenades dendrítiques. Els trucs que utilitza el VIH per aprofitar-se dels limfòcits i destruir es coneixen bé, i els fàrmacs actuals contra el virus es basen en bloquejar la seva acció en els limfòcits. En canvi, els viròlegs especialistes en sida han estat vint anys intentant comprendre com el VIH entra en les cèl · lules dendrítiques. S’han arribat a la seva fi amb els resultats de Martínez-Picat i Izquierdo-Useros, que han descobert el component del virus que s’acobla a les cèl · lules dendrítiques i el component d’aquestes cèl · lules que permet l’entrada del virus. La seva investigació obre la via a desenvolupar nous fàrmacs contra el VIH.\nCrisi a Espanya: el calvari de les classes mitjanes\nStéphane Bonhomme (Centre d’Estudis Monetaris i Financers)\nLaura Hospido (Banc d’Espanya)\nQue les crisis no afecten per igual a tot el món és un fet comprovat en múltiples estudis. Afecten de manera desigual a rics i pobres o homes i dones o persones de diferents edats, i aquestes desigualtats varien segons cada país. Faltava, però, una investigació centrada a Espanya que analitzés com les crisis afecten els diferents grups de població. Bonhomme i Hospido vénen a omplir aquest buit analitzant dades de la Seguretat Social del període 1988-2010, que abasta dues recessions i una llarga època de bonança. Els seus resultats mostren com les crisis exacerben les desigualtats entre els qui tenen més ingressos i que tenen menys. Aquest fenomen es va produir tant en la recessió de 1993 com en la que es va iniciar el 2008. En comparació amb altres països, Espanya té la particularitat que la crisi actual ha afectat de manera desproporcionada a les classes mitjanes i que l’augment de les desigualtats ha estat especialment acusat. La investigació suggereix propostes per reduir en el futur la vulnerabilitat d’Espanya davant les crisis.\nD’aquells retallades vénen aquests disturbis\nHans-Joachim Voth (Universitat Pompeu Fabra-Icrea)\nJacopo Ponticelli (Universitat Pompeu Fabra)\nQuan en una societat esclaten disturbis o revoltes, inevitablement apareix algú que culpa als que protesten o protagonitzen actes violents. Però, de què depèn en realitat que en una societat regni la pau o que sigui propensa a patir conflictes? Aquesta és la pregunta a la qual es van proposar donar resposta Voth i Ponticelli. Una pregunta difícil, ja que la majoria de societats viuen en pau la majoria del temps i, quan esclata la violència, sol fer-ho sense previ avís. Per trobar les claus, els investigadors de la UPF van analitzar 28 països europeus des de 1919 a 2008 i 11 americans des de 1937. Els seus resultats mostren que hi ha una correlació clara i estreta entre l’adopció de mesures d’austeritat i el risc d’erupció social. Altres paràmetres com la pobresa o les pujades d’impostos, en canvi, tenen una influència menor. Els seus resultats suposen una advertència per als que decideixen les mesures per reduir el dèficit públic.\nEl canvi climàtic tindrà efectes abruptes\nCarles Duarte (Institut Mediterrani d’Estudis Avançats)\nTot i que la temperatura mitjana de la Terra augmenta de manera gradual, els efectes de l’escalfament arribaran de manera abrupta. Així ho demostra un nombre creixent d’investigacions que analitzen les conseqüències del canvi climàtic. Una sèrie de treballs liderats per Carlos Duarte en l’últim any han aprofundit en aquesta línia d’investigació i han aclarit com el canvi climàtic afecta diferents ecosistemes marins. A la Mediterrània, un dels mars on més ràpid està augmentant la temperatura, Duarte ha mostrat com l’escalfament portarà a la desaparició de les praderies de posidònia a mitjan segle, ja que la posidònia capta CO 2 de l’atmosfera, recicla nutrients i ajuda a preservar la biodiversitat, la seva desaparició perjudicarà la riquesa biològica de la Mediterrània. A l’Àrtic, ha observat com la velocitat de l’escalfament supera la capacitat d’adaptació dels ecosistemes polars. La pèrdua de gel polar, adverteix, tindrà efectes a escala global.\nGrafeno per a una revolució electrònica\nFrank Koppens (Institut de Ciències Fotòniques)\nGerasimos Konstantatos (Institut de Ciències Fotòniques)\nÉs un material més fi que una ala de papallona però més dur que el diamant i millor conductor elèctric que el coure. Es tracta del grafè, una làmina de carboni d’un sol àtom de gruix. S’espera d’ell que sigui protagonista d’una pròxima revolució electrònica. Permetrà fer ordinadors i mòbils flexibles que enrotllaran com una revista, càmeres de visió nocturna o millors dispositius de diagnòstic mèdic. No obstant això, fins ara tenia un inconvenient: ningú sabia com adaptar el grafè als dispositius electrònics. L’han resolt Koppens i Konstantatos, que han aconseguit multiplicar per mil milions la sensibilitat del grafè a la llum. Amb aquest avanç, el grafè podrà incorporar-se a dispositius que converteixen senyals òptiques en elèctriques , com càmeres i sensors. «Les aplicacions per a l’electrònica de consum arribaran aviat», prediu Koppens.\nDescoberta la fórmula de la invisibilitat\nÀlvar Sánchez (UAB)\nEn una investigació que acosta la ciència a la màgia, físics de la Universitat Autònoma han aconseguit que un objecte es torni invisible. La ciència buscava la fórmula de la invisibilitat des que l’anglès John Pendry va demostrar el 2006 que era teòricament possible aconseguir-la. Però de la teoria a la pràctica hi havia un abisme. Feien falta materials tan sofisticats que semblaven fora de l’abast de qualsevol laboratori. Àlvar Sánchez es va dir que, en lloc de buscar la invisibilitat a la llum, seria més senzill començar per la invisibilitat a un camp magnètic. Després de mesos de treball amb els seus col · laboradors Carles Navau i Jordi Prat, van donar amb la fórmula. «Va ser un moment eureka», recorda. Encara que ser invisibles a la llum encara no és factible, ser-ho al camp magnètic pot tenir aplicacions pràctiques importants, com protegir els marcapassos i implants coclears perquè les persones que els porten poden fer ressonàncies magnètiques.\nRoderic Guigó y Sarah Djebali (Centre de Regulació Genòmica-Universitat Pompeu Fabra)\nJavier Martínez-Picado (IrsiCaixa-Icrea)\nNuria Izquierdo-Useros (IrsiCaixa)\nStéphane Bonhomme (Centro de Estudios Monetarios y Financieros)


Homo neanderthalensis · Visitmuseum · Catalonia museums\nReconstrucció d’un home de Neandertal. Institut Català de Paleontologia Miquel Crusafont.\nAquesta reconstrucció d’un home de Neandertal s’ha convertit en una nova icona del museu. Realitzada pel paleoartista Ramon Lopez de Quagga, és una escultura hiperrealista de resina de polièster translúcida amb pèls enganxats. Model de plastilina emmotllada amb silicona, pintura a l’oli i ulls de vidre.\nEl procés d’elaboració d’una reconstrucció és laboriós i sempre es fa amb l’assessorament dels paleontòlegs: primer és fa un esbós, després una maqueta en resina a escala 1:10, i a continuació —un cop validada pels investigadors— es fa un model a escala real i finalment es pinta.


GrausTIC organitza una jornada per l'apoderament digital de la ciutadania | Xarxa Punt TIC\n13/09/2019 - Oficina Tècnica\nImatge de la Diada de les Tecnologies de la Informació i la Comunicació 2019. Autor: GrausTIC. Llicència: Tots els drets reservats.\nLa Diada de les Tecnologies de la Informació i la Comunicació (TIC) a Catalunya organitzada per GrausTIC, es celebra enguany sota el títol: “Inspirant la revolució digital: la humanització de la tecnologia”.\nLa jornada es desenvoluparà a l'espai del CosmoCaixa de Barcelona durant el matí del dimecres 25 de setembre i comptarà amb diferents taules sobre gamming, plataformes digitals, nous models de negoci, educació i tecnologia i com aplicar el 5G en l'àmbit sanitari.\nA més a més, la trobada acollirà els Premis GrausTIC 2019, guardons que volen distingir a aquells professionals, empreses o institucions que promouen l’ús de les TIC i les fan servir per millorar la innovació, l’esforç exportador i la responsabilitat social.\nPer a més informació, es pot consultar la pàgina web de la jornada.\nGrausTIC, responsabilitat social, Diada de les Tecnologies de la Informació i la Comunicació, TIC


El Homrani subratlla que el retorn de menors estrangers no acompanyats "ha de ser voluntari"\nPublicat 24/07/2019 12:26CET\nEl conseller de Treball, Assumptes Socials i Famílies de la Generalitat, Chakir El Homrani, ha subratllat aquest dimecres que el retorn de menors estrangers no acompanyats "ha de ser voluntari" i ha de comptar amb el suport de la família i un informe de serveis socials del país d'origen.\n"És una mesura que no es pot prendre de manera jurídica sense una voluntat expressa del menor de tornar, de la família d'origen, un informe dels serveis socials del país d'origen: hi ha una srie de requisits que cal complir", ha argumentat en declaracions a TV3 recollides per Europa Press.\n"L'any 2015, va haver-hi un fenomen semblant al que vivim ara mateix, sense unes xifres tan elevades; van haver-hi algunes devolucions d'aquest tipus i els tribunals les van tirar enrere, si no hi havia un acord per part del menor, no es podia fer", ha recordat en ser preguntat per les declaracions del tinent d'alcalde Albert Batlle sobre un retorn acompanyat d'aquests joves.\nHa restat importncia a les declaracions d'aquest dilluns després que aquest dimarts fossin matisades, i ha subratllat la feina del Departament amb l'Ajuntament de Barcelona en el treball amb menors estrangers no acompanyats en una collaboració que ha considerat total.\nHa dit que són una minoria el nombre de joves menors que dormen al carrer, tenen conductes que "poden preocupar" i que no volen entrar en el sistema de protecció en alguns casos.\nRECONNECTAR AQUESTS JOVES\nHa defensat la necessitat de reconnectar aquests joves, que ha insistit que "són minoritaris", amb el sistema de protecció, i ha mostrat la seva preocupació perqu milers de catalans d'origen marroquí en edat adolescent viuen aquest estigma.\n"Hem de ser curosos", ha etzibat el conseller, que ha destacat un fenomen menys visible i és el del collectiu de joves de 18, 19 i 20 anys que no poden entrar en el sistema de protecció ni tampoc en les ajudes de postutelats perqu no han estat mai dins d'aquesta xarxa d'acolliment.\nAquests joves han de patir "tres anys de vulnerabilitat" abans d'aconseguir un procés d'arrelament, i es troben en absoluta exclusió, ha lamentat el titular d'Assumptes Socials.


Mou-te pels drets dels infants | Fundació TMB\nMou-te pels drets dels infants 2015\nTMB es va sumar a les entitats que treballen per garantir els drets dels infants.\n“Mou-te pels drets dels infants” va ser la causa solidària escollida pels treballadors de TMB per al 2015, en el marc del projecte d’acció social TMB Solidari. Durant el darrer trimestre de l’any es van dur a terme un conjunt d’accions centrades en els infants i els seus drets. Al mateix temps, es va fer una campanya de sensibilització a favor de les entitats col·laboradores: UNICEF i el Casal dels Infants.\nLes Nacions Unides van redactar un acord internacional anomenat Convenció sobre els drets de l’infant, que va ser aprovat el 20 de novembre de 1989 i va representar un gran pas endavant, ja que per primera vegada es van recollir en un únic document les necessitats i els drets específics dels nens i s’obligava els estats a complir-lo.\nVisualitza el vídeo resum de la campanya “Mou-te pels drets dels infants al canal de TMB a YouTube.\nDimarts 13 d’octubre, a la xarxa de metro\nCom a començament de la campanya a la xarxa de metro es varen sentir, amb la veu de diversos nens, falques informatives sobre els drets dels infants, amb la finalitat de motivar el compromís dels viatgers.\nDijous 22 d’octubre, a l’Espai Gaudí, de 10 a 12.00 h\nL’Espai Gaudí va ser l’escenari triat per a la sessió formativa-informativa a càrrec de tècnics del Casal dels Infants i d’Unicef.\nDes de dilluns 16 de novembre, a l’estació Diagonal\nDes del 16 de novembre i fins al 31 de desembre, a l’enllaç de l’estació Diagonal (L3-L5), es va fer un repàs dels drets dels infants mitjançant la mostra fotogràfica “Nosaltres els infants volem dir-vos algunes coses”.\nDivendres 20 de novembre, a la plaça de la Universitat\nCoincidint amb el Dia Internacional dels Drets dels Infants, el 20 de novembre va tenir lloc l’acte central de la campanya: un recorregut a bord de dos autobusos turístics dinamitzats per capgrossos de la colla gegantera del Raval i altres col·laboradors. El recorregut va acabar a la plaça de la Universitat, on es va celebrar un acte simbòlic.\nDijous 10 de desembre, a les 11.00 h, a l’estació Universitat\nLa campanya va acabar el 10 de desembre amb una actuació d’un il·lusionista treballador del metro, adreçada, a través de les entitats col·laboradores de la campanya, a grups d’infants, i també a les famílies dels empleats de TMB.\nEl Casal dels Infants és una associació de voluntaris que actua en el context dels barris, al costat dels infants i dels joves, per aconseguir millores en el seu desenvolupament i en el seu entorn proper. Es tracta d’un projecte col·lectiu basat en la generació de compromisos i en la implicació de la ciutadania per aconseguir donar respostes a les necessitats socials en les àrees on es concentren més situacions d’exclusió.\nEl Fons de les Nacions Unides per a la Infància (UNICEF) és la principal organització internacional que treballa per promoure els drets de la infància i per canviar les condicions de vida de milions de nens. Té la missió de fomentar i protegir els drets aprovats en la Convenció. El Comitè Espanyol d'UNICEF és un dels 36 comitès nacionals que contribueixen al treball del Fons de les Nacions Unides per a la Infància.


Així són els àtics (milionaris) més espectaculars de Barcelona al Fòrum\nLa torre Antares, el nou gratacel de 28 plantes, amplia la quota del superluxe a la ciutat\n01 de de desembre del 2021. 19:22\nAmb sostres de cinc metres d’altura, panoràmiques d’alt impacte, acabats d’ultraluxe, serveis elitistes, arquitectura icònica... els dos àtics (que podrien ser només un si algú els adquireix conjuntament i els unifica, com estimen els seus promotors) que rematen la torre Antares, a la zona del Fòrum, ja són una realitat que gestiona dades de vertigen a Barcelona. Preus (per separat) que ronden els vuit milions d’euros, el complement d’una piscina panoràmica infinita a 101 metres d’altura, vistes de 360 graus que permeten rendir-se en vista de la metròpolis i els seus contrastos, des de Collserola al Montseny, o de la Sagrada Família als gratacels de la zona, passant –a l’altre costat– per les modestes vivendes de La Mina.\nLa prevenda ha començat (són 88 vivendes, incloses 11 de servei) i uns quants interessats ja han firmat la compra, que en les plantes més baixes parteix dels 850.000 euros per uns cent metres quadrats. Una oferta que se suma a la nova arquitectura residencial multimilionària local, dibuixant un trident amb el que va ser l’edifici Winterthur a la plaça de Francesc Macià i el sibarita bloc d’apartaments de Mandarin Oriental, on abans es va ubicar el Deutsche Bank, al passeig de Gràcia, i que ja està en la seva recta final.\nA uns passos de la parada de tramvia del Fòrum i la seva esplanada, la crisi del maó va deixar un esquelet de formigó inquietant. El número 6-8 de la rambla Prim, on neix l’avinguda Diagonal, durant anys va quedar sense talonari, orfe de projecte i futur. Fins que Shaftesbury Asset Management en va aconseguir les regnes ja fa més d’un lustre i va confiar en la trencadora arquitecta francesa Odile Decq per dotar d’ànima la controvertida construcció i va reinventar-la com a edifici de vivendes ‘top’ a la nova Barcelona. La pandèmia ha retardat el final d’obra de la torre residencial més alta de la capital catalana, que es presentarà en societat al març, quan començarà la campanya de comercialització.\nSoterrani amb spa de 1.000 metres quadrats\nEl Periódico ha visitat les peces més singulars, els àtics, situats en l’equivalent a dues plantes sota un terrat panoràmic on els residents podran veure cine a la fresca o capbussar-se veient la posta de sol. Decq, que s’ha inspirat en aquest mar que brilla a només uns metres per ondular la façana, trenca motllos amb un edifici blanc coronat en un vermell vibrant, desenvolupat per a aquest projecte. El subsol compta amb la barbaritat de mil metres quadrats de spa, piscina climatitzada, gimnàs, jardí vertical i un epicentre ovalat de fusta on practicar ioga que ja va ser presentat a la Biennal de Venècia per la seva singularitat. Els espais comuns són el preàmbul als pisos, que en plantes menys altes no varien gaire dels preus ja instaurats a les torres de Diagonal Mar.\nPerò és clar, han passat diversos lustres des dels primers gratacels que van esquinçar aquest ‘skyline’, i ara Antares trenca més motllos i presumeix dels àtics més espectaculars de la ciutat. No només pels seus 380 metres construïts, amb àmplies balconades, sinó pel seu revestiment vidrat, que converteix cada habitació i alguns dels seus lavabos en un mirador urbà. Un podria passar hores recorrent la fisonomia barcelonina, descobrint-hi un milió de racons al dia. Decq explica que no va pensar en milionaris, ni en gustos sibarites, sinó a la llar que construiria per a si mateixa. Va dissenyar fins i tot els picaportes. Cada detall porta algun segell. De portes endins, el blanc nuclear encara incrementa més la imponent altura dels sostres. Fa por pensar en cortines a mida.\nAnna Casadellà, directora de vendes, és discreta sobre els compradors, tot i que assegura que l’interès inclou tant barcelonins que ja han tingut experiències residencials similars en altres països, com clients forans que busquen segona o tercera residència a la ciutat. Per no parlar d’inversors que pensen en llogar. Perquè tot i que localment resultin estratosfèrics, els preus estan molt per sota dels edificis residencials d’alt estànding d’altres grans urbs internacionals.\nFonts d’Idealista assenyalen que en l’actualitat a la seva web no hi ha cap altre pis que li faci ombra en preu total. Sí hi ha peces més cares als dos edificis abans començats, però l’altura, vistes i ubicació a peu del Mediterrani són els que els eleven al podi. Això sí, l’exclusivitat i la bombolla de serveis que possibiliten implica 3,5 euros per metre quadrat i mes per a despeses de comunitat, i el mateix preu per al manteniment de les instal·lacions comunes. S’inclouen entre una i tres places de pàrquing.\nEls barcelonins poden contemplar la rotunditat de l’edifici a peu de carrer, o endinsar-se una mica en les seves avantguardistes línies si acudeixen a menjar al restaurant que acaba d’inaugurar-se a la planta baixa, sota la batuta del xef Romain Fornell. La seva estructura era tan enorme i complexa que l’arquitecta l’ha dotat d’elements a diversos nivells, treballant amb «artesans locals». Amb xifres de nou impossibles, com els 9,5 metres de les vidrieres que l’envolten, creades per un productor local, que és a més un dels tres únics del món que treballen amb aquest tipus de peces, ha relatat.\nLa cuina d’aquests baixos, Le Grand Café Rouge, malgrat la dosi de disseny, serà molt més popular que les vivendes. Fornell ha reformulat alguns clàssics de la cuina francesa buscant un tiquet mitjà de 35 a 40 euros i un menú fórmula de 22 euros al migdia, conforme amb els temps que corren. Sens dubte, molts dels veïns de la torre optaran pels seus fogons abans que encendre els de casa.


'Croades', l'espectacle de Teatre de la Selva que projectarà el Teatre de Lloret aquest dimecres | Nova Ràdio Lloret\nTeatre de la Selva va estrenar l'obra el 2005 i va ser l'últim espectacle que es va veure a l'antiga Casa de la Cultura. La projecció és avui, a les 19 hores, per YouTube.\nEl Teatre de Lloret emetrà aquesta tarda, pel seu canal de YouTube, l’obra de teatre Croades, de Teatre de la Selva. La companyia local va estrenar l’obra de Michel Azama l’any 2005, sota la direcció de Pere Box.\nUna escena de Croades (Teatre de la Selva)\nEls actors van ser Marc Bertran, Cristina Aguirre, Albert Muntaner, Paco Moreno, Pere Box, Joan Pau Romaní i Joan Romà Ortiz. Aquest últim recorda amb molta estima l’espectacle, que van girar per diferents llocs i, a més, va ser l’última funció que es va poder veure a l’antiga Casa de la Cultura de Lloret.\nSituada en un ambient bèl·lic, Croades és una tragèdia grotesca que parla de la fugida dels sentits i de la destrucció dels significats, dels valors i dels caràcters. La premissa de l’obra és que, en qualsevol moment, el dret pot convertir-se en violència, la veritat en mentida i un innocent en un assassí. Joan Romà Ortiz afirma que Croades és una tragèdia on es riu i una comèdia on es plora i en destaca l’espectacular escenografia.\nTeatre de la Selva ha rebut amb alegria i satisfacció que el Teatre projecti l’espectacle aquesta tarda. Serà a partir de les set a través del canal de Youtube del Teatre de Lloret.\nArticle anteriorEl PSC proposa la creació del Consell de Ciutat i la diversificació de l’economia per fer front a la crisi del coronavirus\nArticle següent‘Iniciatives disruptives: temps per innovar’, nou Webinar de la Taula Gironina de Turisme per aquest dijous


L'Escala s'endinsa aquest cap de setmana en l'època imperial amb el Triumvirat - Empordà\nL'Escala s'endinsa aquest cap de setmana en l'època imperial amb el Triumvirat\nLa vint-i-quatrena edició acollirà una quarantena d'actes per conèixer una mica millor com vivien al segle 1 dC\nIGNASI QUINTANA 29.04.2019 | 19:44\nL'Escala es prepara per viure aquest cap de setmana, 4 i 5 de maig, una nova edició, i ja en van vint-i-quatre, de la Fira Grecoromana del Triumvirat Mediterrani, que enguany compta amb una quarantena d'activitats repartides entre el nucli antic de l'Escala i el Museu d'Arqueologia de Catalunya-Empúries. Cal apuntar que hi haurà un servei de bus gratuït entre els dos epicentres del certamen, a hores determinades, entre quarts d'onze del matí i les set de la tarda.\nEls actes –la majoria dels quals es concentren dissabte– estan destinats a fer descobrir a la gran quantitat de públic que acull la fira, les tres cultures antigues que van fer vida al municipi anxover: la ibera, la grega i la romana; d'aquesta manera, es permet que els visitants s'endinsin en el dia a dia de l'antiguitat.\nTallers d'oficis i jocs de l'època, visites guiades teatralitzades però també visites audiovisuals –al criptopòrtic–, entre altres, recrearan com es vivia fa molts i molts anys. I més en el cas de la realitat virtual, gràcies a les tauletes electròniques i a unes ulleres de tres dimensions que permeten contemplar el fòrum d'època imperial de la ciutat romana i un nou punt recentment incorporat a l'itinerari, l'àgora de la ciutat grega.\nDes de l'Ajuntament de l'Escala expliquen que l'estructura de l'esdeveniment és la mateixa que la dels últims anys, malgrat que quedarà una mica afectada per la coincidència de dates amb la Marató d'Empúries. Ara bé, el certamen sí que presenta alguna novetat respecte a l'edició número vint-i-tres.\nD'una banda, el taller de recreació termal, l'Spa a la romana, a càrrec del grup de recreació Kuanum: el públic s'endinsarà en el món de les termes per conèixer la concepció romana de la higiene i la cura personal, els perfums i els ungüents. En crearan un i se l'aplicaran recreant amb calor la sensació d'unes termes romanes amb procediments actuals. Dissabte se'n faran tres: a les onze del matí, a dos quarts d'una del migdia i a les cinc de la tarda.\nD'altra banda, l'Odissea per petits i el taller de criatures mitològiques pretén posar èmfasi en la història d'Odisseu i en el seu llarg viatge per la Mediterrània, ple de perills, aventures i criatures extraordinàries. L'activitat es farà des de dos quarts de dotze fins a la una, i des de dos quarts de cinc fins a les sis, dissabte, a càrrec del MAC-Empúries Jardins, darrere la ciutat grega.\nDues novetats més de cara a aquesta edició són, per un costat, la celebració d'una cercavila pels carrers del poble amb arribada a la Riba, dissabte al vespre, just abans de l'espectacle del foc, i l'augment del nombre de paradetes, una quaranta, del mercat del Triumvirat.\nMés enllà de les petites novetats que puguin haver-hi, el Triumvirat manté el gruix d'activitats de sempre. Les visites guiades teatralitzades pels antics habitants de l'Emporiae del segle 1 dC, com Iulia Domitia o Caius Aemilius, antics habitants de l'Emporiae romana del segle I dC, mostraran com era la seva ciutat, com es vivia, com eren les cases, els carrers, les places, els mercats i els temples.\nLa visita, a càrrec d'Empordà Caterva, serveis educatius del MAC-Empúries, és pensada per a tota la família per conèixer la història de l'antiga ciutat d'Empúries. El punt de trobada és davant les muralles de la ciutat grega.\nTampoc no pot faltar el LudiPuerorum, per descobrir l'univers lúdic romà, que abraça una gran varietat de jocs i activitats per a totes les edats i gustos. Grans i petits tindran l'oportunitat de jugar amb alguns dels jocs dels antics habitants d'Empúries.\nUna manera molt efectiva d'ensenyar com es vivia en època imperial romana és mostrant els diferents oficis que es feien en el dia a dia. Aquesta és la funció del grup de reconstrucció històrica de Badalona, que es traslladarà a l'època romana per explicar i fer demostracions d'oficis i artesans romans, relacionats amb la vida quotidiana a les ciutats de l'Imperi.\nFinalment, la companyia Tito Lino serà l'encarregada de l'espectacle del foc de dissabte a la nit, i de la lluita de gladiadors de dissabte al migdia, dos dels espectacles més espectaculars del Triumvirat.\nEls responsables d'Empúries estan satisfets amb l'evolució del Triumvirat. És una jornada on es copsa un fort increment de públic, sobretot d'escalencs que aprofiten les portes obertes per revisitar l'espai. Aquest dia, Empúries amplia el seu horari: des de les deu del matí fins a les set de la tarda.


Talls a l'RN-22 per accedir a França pel tir d'allaus\nLa neu acumulada en els últims dies ha obligat a fer despreniments controlats\nUna màquina llevaneu ajuda un vehícle a sortir se'n.\nActualitzada 21/02/2018 a les 18:33\nL'accés a França ha estat tallat des de dos quarts de deu del matí i les tres de la tarda pels tirs d'allaus que s'han fet a territori francès. Segons han explicat des de Protecció Civil les fortes precipitacions acumulades els últims dies, que s'han tornat a repetir aquesta matinada, han provocat gruixos de 50 centímetres i hi havia perill de despreniments, el que ha obligat a tirar les allaus per evitar la caiguda incontrolada de neu que posés en perill la seguretat a la carretera. Els talls a l'RN-22 s'han produït mentre s'han fet els tirs d'allau i s'ha retirat la neu que encara podia ser més perillosa per la previsió de fort vent que hi ha per avui.\nDesprés des les tres de la tarda la circulació des del Pas de la Casa en direcció a França s'ha restablert però és necessari l'ús de cadenes. Durant una estona ha estat vigent la prohibició per circular per als vehicles de més de 19 tones, tot i que finalment s'han aixecat les restriccions circulatòries.\nLa gran quantitat de neu que dificulta la circulació i obliga els efectius de carreteres a treballar amb intensitat han deixat imatges com aquest vídeo on es veu un vehicle arrossegat per una llevaneus que retirava neu en la zona duanera del Pas de la Casa i li dona un cop de mà fins que pot tornar a circular.


Unes 600 persones dormen en autocaravanes al pla de Lledoners - Regió7 :: El Diari de la Catalunya Central\nUnes 600 persones dormen en autocaravanes al pla de Lledoners\nEl moment de més afluència va ser la trobada de Músics per la Llibertat, ahir al migdia\nredacció/acn | sant joan de vilatorrada 14.01.2019 | 00:39\nLa cantada setmanal va reunir, de nou, centenars de persones ahir sant joan de vilatorrada\nLa cantada setmanal va reunir, de nou, centenars de persones ahir\nUnes 600 persones arribades d'arreu de Catalunya van dormir la nit de dissabte a diumenge al pla de Lledoners en la trobada d'autocaravanes, que ha agrupat uns 200 vehicles. La majoria de caravanes van arribar durant dissabte i van marxar ahir a la tarda. L'organització ha estat muntant la trobada a través de les xarxes socials des de fa dos mesos i l'objectiu és repetir-ne una altra més endavant a Brussel·les, o «on faci falta», segons fonts de l'organització.\nLa trobada ha coincidit amb un dels darrers caps de setmana en què s'han organitzat activitats per donar suport als presos independentistes, que a final de gener seran traslladats a Madrid per ser jutjats al Suprem. Una de les activitats més multitudinàries va tornar a ser la trobada dels Músics per la Llibertat, ahir al migdia, que va aplegar centenars de persones al pla de Lledoners.\nAbans de la cantada, hi va haver un acte polític organitzat per l'Assemblea Nacional Catalana (ANC), amb parlaments a càrrec del vicepresident de l'entitat, Pep Cruanyes, i del president de l'ANC a Manresa, Eudald Camprubí. Ambdós van denunciar la situació dels polítics empresonats i van animar la gent a no defallir davant la repressió de l'Estat espanyol.\nFins a l'hora de marxar, els assistents van passar l'estona dinant en taules de càmping i fent petar la xerrada.\nL'Orfeó Català s'hi suma\nDiumenge, dia 20 de gener, a les dotze i vint minuts del migdia, els cors de l'Orfeó Català seran al Centre Penitenciari de Lledoners, a Sant Joan de Vilatorrada, per oferir la cantada solidària per als presos independentistes Joaquim Forn, Josep Rull, Jordi Turull, Jordi Sànchez, Raül Romeva, Jordi Cuixart i Oriol Junqueras.\nL'Orfeó Català va aprovar cantar a tots els centres penitenciaris on hi ha els líders independentistes empresonats. Dissabte passat, prop de 2.000 persones es van congregar davant la presó de Mas d'Enric al Catllar (Tarragonès) en una multitudinària cantada, amb la participació de membres dels cors de l'Orfeó Català. Van interpretar diversos temes, com L'Estaca o La Balanguera, acompanyats per cantaires de la Conca de Barberà i del Priorat, dues comarques tarragonines que s'han bolcat en aquest acte cultural celebrat aquest dissabte al migdia a la zona d'aparcament del centre penitenciari.\nDivendres, 18, a les 8 del vespre un altre grup de cantaires dels cors cantaran per a Dolors Bassa a la presó de Figueres.


Primeres passes cap a la construcció d’una escola municipal de música i arts | Notícies TGN - Notícies de Tarragona Diari Digital\nPrimeres passes cap a la construcció d’una escola municipal de música i arts\nEl consistori ja ha tret a licitació la redacció del projecte arquitectònic\nL’Ajuntament de Calafell ha donat una empenta a la creació d’una escola municipal de música i arts, centre que s’ubicarà a la masia de Cal Rion, al nucli del Poble. I aquesta empenta arriba amb dues decisions. La primera, la de treure a concurs la redacció del projecte arquitectònic. La segona, la de dedicar a l’escola l’import de la subvenció que li correspon a Calafell del Pla d’Acció Municipal de la Diputació de Tarragona.\nLa redacció del projecte executiu per rehabilitar la masia de Cal Rion i ampliar-la surt a licitació per un import de 211.585,31 euros (IVA inclòs). Fins a al meitat del mes d’agost, es poden presentar ofertes per optar a aquest encàrrec.\nI d’altra banda, el govern municipal ha decidit que els aproximadament 700.000 euros que li corresponen a Calafell del PAM de la Diputació del període 2020-2023, es destinen a la construcció d’aquest centre educatiu i cultural. Cal tenir en compte que serà la gran inversió de l’actual mandat municipal, amb un pressupost que se n’anirà als cinc milions d’euros.\nA la masia de Cal Rion\nEl nou equipament cultural s’instal·larà a la masia de Cal Rion, un casalici del segle XVIII del nucli antic que serà rehabilitat integralment. A més, al costat, s’aixecarà un edifici de nova planta per augmentar la capacitat del centre. Aquest projecte injectarà una nova dosi d’activitat i de vida al barri històric.\nS’estima que hi haurà uns 300 alumnes. Aquestes places atenen una demanda detectada a Calafell. Actualment, un 40% dels alumnes de les escoles de música i art a la comarca del Baix Penedès són del municipi.\nEl futur centre impartirà ensenyaments de música i dansa, però la voluntat de l’Ajuntament és integrar-hi també l’actual oferta de cursos i tallers d’arts plàstiques que ofereix, així com les activitats teatrals que es desenvolupen al municipi. La idea és que Cal Rion sigui també el punt de referència per a les entitats locals que treballen en aquests àmbits, on comptaran amb espais i equipament per fer la seva tasca.


Construcció Centre d'atenció integral per a víctimes VdeG a Moçambic\nMoçambic compta amb àmplies polítiques per a la defensa dels drets humans, no obstant això, aquestes polítiques no aconsegueixen arribar als districtes, a les ciutats o a les comunitats, és a dir, no arriben a la població.\nLes violències per discriminació a Moçambic afecten, segons alguns estudis, a més del 70% de la població.\nDones, nenes i nens, persones grans, persones albines, col·lectiu LGBT, etc… són víctimes de la violència o veuen vulnerat el dret a tenir justícia, a la integritat física, a no patir discriminació, ni tortura o un tracte cruel i inhumà.\nEn aquestes circumstàncies és imprescindible oferir a la societat civil una atenció de qualitat i de proximitat. És necessari donar a conèixer a la societat els seus drets, quina és la legislació, quines són les polítiques que s’estan duent a terme i tenir uns sistemes de coordinació definits, però sobretot, cal generar espais comuns i accessibles a la població on la societat civil i les institucions es coordinin per actuar amb un objectiu comú: reduir tan com sigui possible les víctimes de violència per discriminació.\nAmb aquest objectiu comença al setembre de 2017 la construcció d’un espai de referència al districte de Zavala basat en la defensa dels drets de col·lectius diversos, especialment el de dones, nenes i nens.\nS’obren les primeres rases del Centro de Atendimiento Integral (CAI) del districte de Zavala\nArquitectura sense Fronteres és una organització compromesa amb el medi ambient i amb els processos de desenvolupament endogens. Per això, en les construccions dels nostres projectes sempre tenim en compte aquests aspectes i, en conseqüència, observem i estudiem els sistemes de construcció i materials locals juntament amb la cultura i tradicions de la comunitat usuària. Així projectem, treballant en equip amb els tècnics locals de construcció, solucions que millorin les propietats dels edificis i que s’adaptantint al seu entorn i a les característiques de les persones que els faran servir.\nEl CAI serà un espai de trobada que permetrà proporcionar a les víctimes de la violència els serveis següents:\nI alhora serà un centre de coordinació entre institucions i amb la societat civil, especialment amb associacions locals, comitès comunitaris i líders locals.\nA més de la construcció d’aquest primer bloc (bloc d’atenció, també anomenat Bloc Bàsic), finançat per l’Ambaixada de Japó i en estreta col·laboració entre diferents institucions, associacions locals i ASF, l’Agència Andalusa de Cooperació per al Desenvolupament donarà suport a la construcció del bloc administratiu i del bloc d’allotjaments d’urgència, així com la resta d’aspectes que contempla el projecte, claus en l’estratègia d’implementació dels CAI.\nUn altre aspecte clau del projecte és la formació i sensibilització dels col·lectius professionals implicats:\nprofessionals de l’hospital del districte (Hospital de Quissico)\ninstitucions de l’àrea d’influència\ntècnics que treballaran en el CAI\nmembres destacats de la societat civil (líders tradicionals, comitès comunitaris, tribunals comunitaris, associacions locals, etc.).\nLa campanya de sensibilització general de la població i difusió tant dels serveis oferts com dels drets que tenen com a ciutadans, es realitzarà després d’haver creat les primeres capacitats: infraestructures i agents.


1. Estar matriculat i haver abonat la matrícula.\n2. Tenir concedida una plaça de mobilitat per al curs 2015/2016 en el marc del programa Erasmus+.\n3. No gaudir d'una beca Erasmus+ del SEPIE per al mateix curs acadèmic i la mateixa modalitat: estudis o pràctiques.\n4. Per als estudiants de grau, tenir superats 60 crèdits: 30 en el moment de fer la sol·licitud i els altres 30 en el moment de dictar la resolució definitiva i, en tot cas, abans del 31 de juliol de 2015.\n5. Els estudiants estrangers no comunitaris han d'acreditar la condició de resident. Queden exclosos els que estiguin en règim d'estada o per estudis (Llei orgànica 4/2000 d'11 de gener).\n6. Els sol·licitants de beca per a estades en pràctiques hauran d'aportar una carta d'acceptació de l'empresa on desenvoluparan les pràctiques, llevat que existeixi document justificatiu entre la institució d'origen i l'empresa.\n7. Acreditar, mitjançant un certificat oficial el nivell B2 o equivalent de l'idioma en el qual s'impartirà la docència o es desenvolupin les pràctiques: Certificat de nivell Avançat (First certificate o superior o equivalent de qualsevol altra llengua), Certificat de l'Escola Oficial d'Idiomes o certificat oficialment admès per l'Asociación de Centros de Lenguas en la Enseñanza Superior - ACLES) o per les "Mesas Lingüísticas" de la CRUE.


La UB elegeix el nou rector - El triangle\nLa UB elegeix el nou rector\nAquest dijous es durà a terme la segona volta, on els candidats necessitaran obtenir majoria simple\nAquest dijous, es durà a terme la segona volta de les eleccions del Rectorat de la Universitat de Barcelona. Els dos candidats que van obtenir més vots en la primera votació, Joan Elias, amb el 26,03 % del vot ponderat, i Màrius Rubiralta, amb el 25,78 % dels vots, es disputaran el càrrec. Aquest dijous es proclamarà rector el candidat que obtingui la majoria simple de vots.\nEl vot serà ponderat per sectors de la comunitat universitària, segons els percentatges fixats en l’Estatut de la UB: el professorat doctor amb vinculació permanent computa el 51 % del total; l’altre personal docent i investigador, el 9 %; l’alumnat, el 30 %, i el personal d’administració i serveis, el 10 %.\nEn la jornada electoral del passat dilluns, 28 de novembre, cap dels candidats van obtenir la majoria absoluta necessària, i hi estaven convocades a les urnes un total de 62.998 persones dels diferents col·lectius universitaris.\nEls resultats de la primera volta en percentatge de vot ponderat va ser el següent: Joan Elias, catedràtic de Matemàtiques (26,03%); Màrius Rubiralta, catedràtic de Química Orgànica (25,78%); Joan Guàrdia, catedràtic de Metodologia de les Ciències del Comportament (25,65%); David Vallespín, catedràtic de Dret Processal (13,80%); Norbert Bilbeny, catedràtic d’Ètica (6,13%); Rafael Franco, catedràtic de Bioquímica (1,36%) i Eduardo L. Mariño, catedràtic de Farmàcia i Tecnologia Farmacèutica (1,26%).\nPrevEls Mossos desallotgen “il·legalment” el Banc Expropiat\nQuant cobra el “protegit” del regidor Eloi Badia?


Un llibre plasma trenta anys de política universitària i científica a Catalunya - VilaWeb\nUn llibre plasma trenta anys de política universitària i científica a Catalunya\nEn trenta anys, Catalunya ha passat de tenir tres universitats a les dotze actuals\nCatalunya ha passat en trenta anys de tenir tres universitats a les dotze actuals i s’ha convertit en un pol d’investigació de primera magnitud a escala europea en un temps rècord, segons un llibre que plasma la transformació científica i acadèmica de la comunitat entre el 1985 i el 2015.\nEs tracta de l’obra ‘Construint la Catalunya del coneixement (1985-2015)’, editat per la Universitat Oberta de Catalunya (UOC) i l’autor de la qual és el secretari executiu de l’Associació Catalana d’Universitats Públiques (ACUP), Josep M. Vilalta.\nEn el llibre, que s’ha presentat a Barcelona, el seu autor destaca que ‘mai en la història de Catalunya s’ha disposat d’un capital humà, social i d’unes capacitats científiques com les que ha assolit a començaments del segle XXI’.\nNo obstant això, també denuncia que el sistema universitari i científic ‘ha actuat sovint sota interessos particulars, gremials o territorials, més que en una lògica de servei públic’.\nSegons l’autor, ‘això ha suposat que es desenvolupés un sistema a vegades desordenat, amb encavalcaments, atenent més a interessos particulars que no generals’. També alerta d’una ‘certa introspecció del món acadèmic, que, malgrat suposar valors positius, ha aïllat en certa manera la universitat de la societat’.\nL’obra recull els resultats més rellevants de les activitats nuclears del sistema de coneixement català: la formació universitària, la investigació científica, la innovació, així com la tercera missió universitària, que és la internacionalització, i els recursos i la gestió del sistema al llarg d’aquests anys.\nEl president de la Generalitat, Quim Torra, és l’autor del pròleg, en què confessa que ‘anhela’ que Catalunya ‘pugui finalment ser i fer en llibertat’ i reconeix que el sistema universitari és un ‘pilar bàsic per al progrés del nostre país’.\nSegons Torra, el sistema universitari s’ha ‘edificat des del consens i la convicció de tots els agents que el conformen”, pel que reconeix que “cal assegurar que Catalunya disposi d’un sistema flexible i viu que aporti valor des de l’esforç col·lectiu’.


UA - La Universitat d'Alacant reconeix l'aportació de Margo Glantz a la literatura amb la investidura com a doctora honoris causa\nL'escriptora mexicana ha entrat a formar part del claustre de doctors en un acte celebrat en la seu Ciutat d'Alacant\nAlacant. Dimecres, 8 de novembre de 2017\nManuel Palomar ha destacat de Margo Glantz «el compromís i la continuada relació i col·laboració amb la Universitat d'Alacant al llarg dels anys en diferents etapes i activitats» i ha posat l'èmfasi principalment en els valors que l'acrediten per a fer-se valedora de la investidura com a doctora honoris causa «que ha demostrat amb escreix en la seua vasta i prolífica obra literària i periodística, però especialment per l'heterodòxia d'aquesta i la seua modernitat, que es fa palesa en la seua contínua curiositat i a través del seu ús de les xarxes socials com una eina més en el seu treball», a més d'assenyalar que l'escriptora és «un referent en el cànon de la literatura en llengua espanyola». El rector ha destacat que aquest acte «significa, a més, un reforç del compromís de la Universitat d'Alacant amb la internacionalització, especialment amb l’Amèrica Llatina i, més concretament amb Mèxic» i que es demostra dia a dia a través del Campus Iberoamericà; la Biblioteca Virtual Miguel de Cervantes o el Centre d'Estudis Literaris Iberoamericans Mario Benedetti, a més dels nombrosos convenis i projectes de col·laboració amb institucions acadèmiques i investigadores.\nLa catedràtica de Literatura Iberoamericana de la Universitat d'Alacant, Carmen Alemany, ha sigut l'encarregada d'exercir de padrina i pronunciar la laudatio amb la qual ha glossat la figura i obra de l'escriptora mexicana. Un discurs en el qual Alemany ha realitzat un extens repàs de la figura de Margo Glantz, tant en la seua vessant personal com en la professional i ha detallat la relació que manté amb la Universitat d'Alacant i amb l'escriptura.\nEn la seua intervenció, la catedràtica de la UA, ha qualificat a Glantz d’«assagista dissident» i «narradora heterodoxa». Dos adjectius que descriuen la seua aposta i compromís per la modernitat i les «noves formes d'escriptura» que es plasmaven a través dels escriptors emergents i quasi adolescents de principis dels setanta. I heterodoxa per la seua obra tan variada, per la qual han desfilat infinitat de temàtiques, «el resultat és obra activa, arriscada, propositiva, divergent, heterodoxa, contestatària; una narrativa que se situa fora de tot encasellament i que es posiciona en una literatura d'avançada; una obra ficcional que es pot llegir com un tot», ha dit tot remarcant «l'eterna circulació dels escrits».\nAlemany destaca que Glantz denomina als textos fissures, una forma d'entendre la realitat i que permet a l'autora mexicana apuntar-se al món a través de qualsevol interstici, com és el cas de les xarxes socials en l'actualitat, un nou món que «intente investigar» i al qual descriu com «mancat totalment de jerarquia», en què «coincideixen i conviuen notícies de rang molt diferent, coses veritablement terribles, com la guerra química a Síria, amb el divorci d'una parella d'actors».\nLa cerimònia ha aplegat experts de tot el món tant en literatura iberoamericana com en l'obra de Glantz, la qual, durant la seua intervenció, ha il·lustrat els presents amb un assaig en què ha fet un recorregut pels «somnis, vaticinis, oracles, profecies i narcisismes» de diferents autors, com Calderón de la Barca, María de Zayas o Ovidi, tots ells essencials en la seua trajectòria, com ella mateixa ha reconegut.


El vicepresident demana la govern espanyol que flexibilitzi el dèficit i admet que és "molt difícil" complir el 0,1%\nper ACN 21 de gener de 2020 10:04\nEl vicepresident del Govern i conseller d'Economia, Pere Aragonès, ha afirmat que l'executiu català vol executar els pressupostos per al 2020 i ha assenyalat que unes eleccions al Parlament provocarien una "paràlisi" en l'execució del que preveuen els comptes pactats amb els comuns. En una entrevista a 'Els Matins de TV3', Aragonès també ha demanat al nou govern espanyol que permeti flexibilitzar el dèficit de la Generalitat i ha admès que és "molt difícil" complir el 0'1% del 2019 ja que no han arribat els recursos corresponents a l'IVA del 2017. "Traslladem a l'Estat la necessitat que a la Generalitat puguem fer una mica de dèficit per poder finançar inversions", ha afegit.\nPreguntat per si el Govern reclamarà una flexibilització del dèficit en el marc d'una reunió del Consell de Política Fiscal i Financera, Aragonès ha respost que les solucions no vindran d'un CPFF sinó de la relació bilateral entre governs que, segons diu, "els catalans s'han guanyat". I és que, segons el vicepresident, al Consell de Política Fiscal i Financera qui decideix "unilateralment" és el Ministeri d'Hisenda.\nAragonès també s'ha dirigit al PSC per demana-li que sigui "responsable" i "coherent" i els ha retret que al setembre diguessin que no volien negociar els pressupostos i, en canvi, ara es queixin. En aquest context, els ha reclamat que en l'actual etapa de buscar acords "abandonin la intransigència" i votin a favor dels pressupostos per al 2020. Segons Aragonès, alguns grups parlamentaris prioritzen els interessos electorals i ha assenyalat que el PSC està en una fase electoral.\nPel que fa a l'entrevista de l'expresident de la Generalitat i eurodiputat, Carles Puigdemont, en què es reivindica com a interlocutor "vàlid" de la taula de diàleg, Aragonès ha considerat "evident" que JxCat i els seus lideratges han de tenir-hi un paper de la mateixa manera que, segons ha afegit, el que diguin Oriol Junqueras i Marta Rovira també es reflectirà a la taula de diàleg. En relació als pressupostos de l'Estat que el president espanyol, Pedro Sánchez, preveu aprovar abans de l'estiu, Aragonès ha insistit en vincular el vot d'ERC a l'evolució de la taula de negociació entre governs. "Si això funciona en podem parlar. Si no funciona, serà molt i molt difícil", ha advertit.


Blanes posa en marxa el Club Infantil d’Estiu a la platja de S’Abanell | Blanesaldia\nPublicat el 08 de juliol, 2013 - 19:29 CEST\nEstarà obert tots els dies fins el 4 de setembre\nL’Àrea de Turisme de l’Ajuntament de Blanes ha posat en marxa el Club Infantil d’Estiu –conegut també com a Beach Club-, que presenta diverses millores i canvis respecte el servei que s’ha estat fent els anys anteriors.\nUn dels més destacats és que fins ara hi havia dos recintes ubicats a la platja del centre de Blanes i al costat del tram final de la platja de s’Abanell, a la zona dels càmpings, i enguany s’ha decidit unificar-ho en un espai més gran.\nEl Club Infantil d’Estiu d’aquest 2013 està ubicat a la platja de S’Abanell, al costat del lloc de socors de Protecció Civil de l’Ajuntament de Blanes (entre els carrers Costa Brava i Josep Irla). El recinte ocupa un espai de 250 m2 i estarà en funcionament fins al 4 de setembre ininterrompudament. Aquest és l’altre canvi destacat que hi ha aquest estiu: fins ara el Club Infantil funcionava només sis dies a la setmana i enguany el servei es farà cada dia, de dilluns a diumenge, d’11 a 13 i de 16 a 18 hores.\nL’any 2008 l’Ajuntament de Blanes va obtenir la certificació de Destinació de Turisme Familiar (DTF), que reconeix el municipi perquè compta amb recursos i serveis especialitzats per rebre famílies. Un d’aquests serveis és el què s’ofereix al Club Infantil d’Estiu.\nEls menors, per gaudir del recinte, han d’estar acompanyats per un adult\nEn aquest sentit, no es tracta tan sols d’un parc lúdic on hi ha inflables i altres jocs per a la canalla, sinó d’un recinte on es fan diferents activitats per gaudir i fomentar la comunicació entre els participants sota la vigilància de dos monitors que fan també les tasques de dinamització del servei. Amb tot, val a dir que els nens i nenes han d’estar acompanyats en tot moment d’un adult que pot esperar-se, si ho prefereix, fora del recinte.\nEl Club Infantil d’Estiu compta amb diversos atractius pels seus joves usuaris: inflables, servei de biblio-platja i diàriament tallers de diferents tipus de manualitats, així com altres accions de dinamització. D’altra banda, setmanalment s’ofereix una activitat extraordinària que es va alternant: una setmana s’organitza una festa de l’escuma i la següent una festa de l’aigua.\nL’aforament màxim del recinte és de 50 persones i l’edat mínima per entrar als inflables és de 3 anys: els infants menors de 3 anys han d’entrar a l’àrea amb un adult i no poden anar a la zona d’inflables. En cas que es registri una afluència de públic molt nombrosa i s’hagi de fer una cua per accedir, l’estada màxima al parc es limitarà als 40 minuts.\nL’espai té 250 m2\nUn altre canvi que s’ha introduït és que tant els clients dels establiments de la marca DTF com els infants que vagin acompanyats per una persona adulta que resideixi a Blanes tindran accés gratuït. Per a la resta de clients, el preu per utilitzar el Club Infantil d’Estiu serà de 2 euros.\nPerquè els clients dels establiments adherits al DTF puguin gaudir d’aquest servei de franc, hauran de presentar un val d’accés segellat pel mateix establiment que els hagi facilitat. En aquest sentit, s’han editat un total de 8.000 tiquets perquè es puguin repartir al llarg de tot l’estiu.\nActualment a Blanes hi ha un total de 22 establiments adherits a la certificació de DTF: 4 hotels, 1 pensió, 3 càmpings, 2 complexes d’apartaments, 10 restaurants i tant el Jardí Botànic Marimurtra com el Jardí Tropical Pinya de Rosa. Per la seva banda, per acreditar que l’adult que acompanya l’infant és veí de Blanes ho podrà fer amb el DNI o una altra documentació oficial de la seva residència al municipi.\nL’empresa concessionària contractada per l’Ajuntament de Blanes ha estat Oktitans S.L., que ja compta amb l’experiència d’haver-se encarregat d’aquesta activitat els tres anys anteriors, amb excel·lents resultats de participació. Per optar a la concessió del servei es van presentar al concurs públic dues empreses.\nPublicat en Blanes | Etiquetat Club infantil\n← Concert de Susana Sheiman a Caves Mont-Ferrant de Blanes Alumnes de les escoles Joaquim Ruyra i Cor de Maria guanyen el Ral·li Fotogràfic Infantil «Bolaño a Blanes» →


El mapa com a llenguatge geogràfic :: Libelista\nrecull de reflexions contemporànies (segle XX)\nAquest llibre és la tercera i última publicació del Segon Congrés Català de Geografia, celebrat a Barcelona i a Vilanova i la Geltrú el maig del 2008. Els primers dos volums recullen els textos històrics (segles XVII-XX) i les conferències del congrés. El tercer inclou les reflexions contemporànies (segle XX) i ha estat a càrrec del geògraf Pau Alegre. Durant els mesos anteriors a la celebració del congrés, el geògraf va fer una tria de textos de temàtica cartogràfica i geogràfica, d’abast general i d’autors d’arreu del món, per usar-los com a material de suport per al congrés. Els va anar traduint al català i, posteriorment, els va penjar al web de la Societat Catalana de Geografia, l’Obrador obert, per cridar l’atenció dels usuaris i, al mateix temps, subratllar la importància de l’esdeveniment científic. Ara aquests textos es recullen en l’obra El mapa com a llenguatge geogràfic: Recull de reflexions contemporànies (segle XX). En total, són divuit dels vint-i-sis textos que Pau Alegre va publicar a Internet. Tal com explica l’autor, «els textos publicats responen al desig d’il·lustrar algunes reflexions de l’evolució de l’expressió cartogràfica en el marc de la geografia durant els anys centrals del segle vint». En el llibre, els textos s’han ordenat seguint quatre grans eixos: l’estudi històric dels mapes, l’evolució de l’expressió cartogràfica, les relacions entre cartografia i geografia i el món de les cartoteques. Una obra d’especial interès per a geògrafs interessats en la cartografia


SEGONA TROBADA PROJECTE COMPARTINT EXPERIÈNCIES I ESCOLTA ACTIVA\nEl projecte continua….i la seva segona fase es troba al Centre Geriàtric Lleida, on els alumnes finalment coneixen els usuaris de la residència. Allí s’inicia el contacte real i vital, i tant avis com alumnes desperten moltes sensacions i sentiments. Tot s’inicia amb l’intercanvi de paraules, la coneixença i presentació del centre.\nEls alumnes entusiasmats coneixen el seu respectius avis, els seus entrevistats, amb el que inicien un diàleg profund per conèixer la seva història de vida fins a trobar el seu moment més feliç. En definitiva, és el moment en el qual dues generacions experimenten sensacions i aprenen mútuament tot allò que un no s’hagués imaginat mai. El contacte visual d’avi i nen mostrava una brillantor en els ulls d’ambos…. realment sensacional!\nImpressiona la facilitat i fluidesa en la qual es desenvolupa l’activitat, sembla que tant avi com alumne es coneguessin de sempre. L’intercanvi de paraula produeix un ambient de confiança i sobretot de respecte i educació.\nSens dubte és una jornada en la qual abunden els somriures, les cares de sorpresa, la complicitat, la innocència, la coneixença, l’educació, el respecte i la felicitat.\nA continuació us deixem un recull d’imatges d’aquestes trobades del segon Bloc del projecte, en el que hi participen les diverses escoles presentades en el post del Bloc I.\nEntrada prèvia BLOG II // COMPARTINT EXPERIÈNCIES I ESCOLTA ACTIVA Entrada següent SETMANA CULTURAL | SETMANA SANTA 19′\nCELEBREM SANT JAUME • 25 de JULIOL\nagost 2, 2018 jordi_i3oqaa99


Novetats al permís de paternitat » educaccio.cat\nDesconfinament desigual i problemàtic a les universitats públiques\nComitè de Salut i Seguretat del SSTT del Baix Llobregat\nAnul·lació concurs de Direccions de centres Municipals.\nDECLARACIÓ RESPONSABLE PER CONCILIACIÓ FAMILIAR DELS DOCENTS MUNICIPALS\nAdjudicacions d’estiu: Personal interí-substitut: Demà últim dia per fer la sol·licitud\nREUNIÓ SALUT LABORAL IMEB 2.6.2020\nPublicació de la valoració provisional dels mèrits del concurs oposició de mestres municipals\nCCOO sol·licita l’ampliació del període de consulta pública de l’ESDAP\nEstàs a:Inici»EDUCACIÓ»Lleure»Fundesplai»Novetats al permís de paternitat\nNovetats al permís de paternitat\nBy Fundesplai on\t 12 de gener de 2017 0 Comentaris\nAccedeix al document en pdf\nQuè és el permís de paternitat?\nÉs el període de suspensió de la relació laboral, per raó de naixement, adopció o acolliment, que correspon només a un dels progenitors, a elecció de les persones interessades. En el supòsit de part, la suspensió correspon en exclusiva al progenitor que no ha parit. És un permís nominal que NO pot ser cedit totalment ni parcial a l’altre progenitor, com sí passa amb algunes de les 16 setmanes de permís de maternitat.\nQuina és la durada del permís de paternitat?\nL’ampliació de 2 a 4 setmanes del permís patern per naixement o adopció estava prevista a la llei d’igualtat de 2007 però els successius governs del PSOE i PP van posposar la seva aplicació.\nA partir de 01/01/2017 passa de 13 dies a 4 setmanes ininterrompudes, ampliables en els supòsits de part, adopció o acolliment múltiples en dos dies més per cada fill a partir del segon. Aquest permís es podrà gaudir en règim de jornada completa o en règim de jornada parcial de un mínim del 50%, previ acord entre l’empresari i el treballador o treballadora.\nNo s’ha d’oblidar que independentment de l’increment del permís de paternitat, els pares continuen tenint el permís per naixement de fill/a de 2 dies, que es poden ampliar segons conveni. Aquest permís s’ha de gaudir de forma continua i consecutiva a partir del moment del naixement de la criatura.\nQuan es pot gaudir i quins són els requisits per fer-ho?\nA diferència del permís per naixement, el permís de paternitat és pot gaudir quan el pare ho cregui més convenient: simultàniament i durant el permís de maternitat de la mare o immediatament a continuació d’aquest. Així doncs, en el cas de coincidència amb les vacances, aquesta flexibilitat d’elecció ens permet gaudir d’aquest permís abans i/o després de les vacances.\nSi el pare fa ús del permís de paternitat, encara que només sigui d’un dia, estarà protegit contra l’acomiadament com ho està la mare amb permís de maternitat.\nEl període mínim de cotització exigit per tenir dret a la prestació és de 180 dies dins els 7 anys immediatament anteriors a la data d’inici de la suspensió o, alternativament, de 360 dies al llarg de la vida laboral abans de la data esmentada.\nQuina és la retribució durant aquest període?\nIgual que durant el permís de maternitat, es cobra el 100% del salari. No ho paga el centre, sinó que és una prestació que va a càrrec de la Seguretat Social.\nQuè implica el naixement d’un fill o una filla pel pare?\nDret a gaudir del permís de naixement i del permís de paternitat.\nDret a compartir i distribuir-se amb la mare el permís de maternitat.\nDret a exercir la reducció de jornada en una hora diària per lactància, fins als 9 mesos de la criatura. En cas d’acord amb l’empresa es pot gaudir de manera compactada.\nDret a reducció de jornada fins als 12 anys de la criatura\nDret a excedència per cura de fill o filla fins als 3 anys.\nELS DRETS ES DEFENSEN O ES PERDEN!\n#SomMés #SomFortes #SomCCOO\nEntrada anteriorCalculador de salari\nEntrada següent Nou increment salarial “Conveni Col·lectivitats”.\n3 de juny de 2020\nEtiquetes: informacions, Fundesplai-Salut-Laboral, SALUT LABORAL\nLink de la imatge: https://educaccio.cat/wp-content/uploads/2017/01/manos-pies-5-110x96.jpg